Ο "Μαδουρισμός" και ο Μίκης Θεοδωράκης | Ολύμπιο Βήμα\nΑρχική » Άρθρα - Απόψεις » Ο “Μαδουρισμός” και ο Μίκης Θεοδωράκης\nΟ “Μαδουρισμός” και ο Μίκης Θεοδωράκης\n10 Μαΐου 2017 - Ανανεώθηκε στις 21 Ιουλίου 2021\nΟ Μίκης Θεοδωράκης, ένας χαρισματικός μουσικοσυνθέτης κι ένας ελεύθερος, πάνω απ΄όλα, άνθρωπος είναι γνωστός σ΄όλο τον αναπτυγμένο και αναπτυσσόμενο κόσμο, για την υπέροχη μουσική του. Και τα τραγούδια του, πολλά από τα οποία έγιναν κλασσικά και άλλα έκαναν γνωστά στο ευρύτερο κοινό ποιήματα μεγάλων και «δύσκολων» ποιητών μας όπως των δύο (Γ. Σεφέρη και Οδ. Ελύτη) τιμηθέντων με Νόμπελ αλλά και άλλων. Ήταν και είναι κομμουνιστής ή Αριστερός, αν το προτιμάτε, όμως πάντα κρατούσε για τον εαυτό του την προσωπική του ελευθερία λόγου και πράξεων. Γνώρισε φυλακές και εξορίες πήρε μέρος σε μάχες και κινητοποιήσεις. Μα όταν έκρινε ότι έπρεπε – όφειλε- να εκφράσει δημόσια την γνώμη του το έπραττε χωρίς να λογαριάσει συνέπειες.\nΓενικά θα λέγαμε πως δεν «μιλάει» πολύ. Ιδιαίτερα τα τελευταία χρόνια που η ηλικία του βρίσκεται σο ψηλότερο σκαλί. Την περασμένη εβδομάδα δημοσιοποίησε τις απόψεις του για την σημερινή κυβέρνηση και τις προθέσεις της, όπως αυτός τις αντιλαμβάνεται και τις ερμηνεύει. Φυσικά δεν διεκδίκησε ποτέ το αλάθητο. Πατάει καλά στα πόδια του. Διαβάζοντας κανείς τα όσα έγραψε με τίτλο τον καινοφανή όρο «Μαδουρισμός», μπορεί να συμφωνήσει ή να διαφωνήσει μαζί του. Βλέπετε καθένας μας έχει τη δική του οπτική γωνία. Όμως λίγοι θα τα αγνοήσουν (οι φανατικοί). Σε πολλούς, όπως και στον υποφαινόμενο, θα δημιουργηθεί προβληματισμός. Θα αναρωτηθούν: λες να΄χει δίκιο; Αυτό το ενδεχόμενο στάθηκε η αιτία να γραφούν όσα ακολουθούν. Και τούτο γιατί αν έχει δίκιο- κάτι που δεν μπορούμε εκ των προτέρων να απορρίψουμε- τότε θα πρέπει να μας απασχολήσει σοβαρά όλους μας και πρώτα απ΄όλους τους πολιτικούς μας. Διότι ο Μίκης θεωρεί δεδομένο κάτι πολύ επικίνδυνο, ότι δηλ. η κυβέρνηση της χώρας μας πήρε το δρόμο του «Μαδουρισμού». «… Δηλώνω- γράφει- ότι είμαι βέβαιος ότι (…) η ηγεσία του ΣΥΡΙΖΑ έχει ήδη αρχίσει να κινείται στα βήματα του Μαδουρισμού…». Στην αρχή μάλιστα του κειμένου του δίνει και τον ορισμό του όρου, προς αποφυγήν παρεξηγήσεων.\nΓράφει συγκεκριμένα: «Ο Μαδουρισμός είναι η καινούργια έμπρακτη τακτική για τη διαιώνιση της κυβερνητικής εξουσίας με «νόμιμα» μέσα». Ως παλιός κομμουνιστής ήξερε, και γνώρισε «από πρώτο χέρι», από τον εμφύλιο πόλεμο, την «κατάληψη της εξουσίας δια της βίας», όπως διδάσκουν οι «πατέρες» του Μαρξισμού- Λενισμού. Ο Μαδούρο είναι σημερινός πρωθυπουργός της Βενεζουέλας διάδοχος, με «δαχτυλίδι» από τον προκάτοχο του Τσάβες, ο οποίος είχε επιχειρήσει στρατιωτικό πραξικόπημα κατάληψης της εξουσίας απέτυχε, φυλακίστηκε και αργότερα εκλέχθηκε από το λαό. Επιχείρησε να αποκτήσει έκτακτες εξουσίες αλλά ο λαός δεν το ενέκρινε.\nΟ Μαδούρο θέλει να παραμείνει στην εξουσία παρά τα γεγονός ότι έχασε πλέον την πλειοψηφία, και στη Βουλή και στην κοινωνία, στο λαό. Αυτά δεν τα σέβεται ο Μαδούρο, ούτε την αντιπολίτευση και το λαό που βρίσκονται στους δρόμους, ούτε το ότι απώλεσε τη «δεδηλωμένη» στη Βουλή. Αγωνίζεται με όλα τα μέσα, θεμιτά και αθέμιτα, «νόμιμα» και μη να παραμείνει στην εξουσία. Η εξουσία «uber alles» (πάνω απ΄όλα) , κι από το λαό και απ΄τη δημοκρατία, κι απ΄τη Βουλη. Ο αυταρχισμός σ΄όλο του το μεγαλείο.\nΗ ηγεσία του ΣΥΡΙΖΑ ωστόσο διατηρεί πάντα, και με τον Τσάβες και με το Μαδούρο φιλικές έως «αδελφικές» σχέσεις. Κι όταν ο ΣΥΡΙΖΑ ήταν στην Αντιπολίτευση ο εκ των κορυφαίων στελεχών του, Ν. Παππάς επισκέφτηκε τη Βενεζουέλα για «εμπορικούς»- μας είπε- λόγους. Ο κ. Τσίπρας ως πρωθυπουργός αλλά και πριν γίνει, επισκέφτηκε όχι μόνο τους Τσάβες και Μαδούρο αλλά και το θανόντα «μεγάλο επίσης δημοκράτη», το Φιντέλ Κάστρο. Οι επισκέψεις αυτές από μόνες τους, δεν δικαιολογούν την άποψη ότι «ο ΣΥΡΙΖΑ ακολουθεί τα βήματα του Μαδουρισμού». Δίνουν ωστόσο το δικαίωμα να ψάξει κανείς περισσότερο το θέμα.\n«Ημέρα της Αστυνομίας» και του Προστάτη του Σώματος Αγίου Αρτεμίου (vid+εικ)\nΔημαρχείο Κατερίνης: Επίσκεψη εκπαιδευτικών από τέσσερις χώρες\nΚατερίνη: 75χρονος συνελήφθη για καλλιέργεια κάνναβης\nΚαιρός: Έρχεται νέο κύμα κακοκαιρίας – Ποιες περιοχές θα επηρεαστούν\nCovid-19 & Εμβολιασμός: Οι πολίτες ρωτούν, οι Ειδικοί Ιατροί απαντούν\nΕΛΛΑΣ-ΚΥΠΡΟΣ- ΑΙΓΥΠΤΟΣ: Ενισχύουν την ειρήνη και την ασφάλεια στη Μεσόγειο


Οι μαθητές των Ιδιωτικών Εκπαιδευτηρίων Βέροιας “θυμούνται”...\nΤην επέτειο του Πολυτεχνείου γιόρτασαν δάσκαλοι, καθηγητές, και μαθητές στα Ιδιωτικά Εκπαιδευτικά Βέροιας “Ι. Σαφαρίκας-Ι. Μπαρμπαρούσης”, τη Δευτέρα 17 Νοεμβρίου, τιμώντας με το δικό τους μοναδικό τρόπο τη μνήμη εκείνων που θυσιάστηκαν για να υπάρχουμε εμείς σήμερα.\nΣτο Δημοτικό των Ι.Ε.Β., οι δάσκαλοι κ. Γιάννης Μαρμαράς, κ. Κωνσταντίνα Καρλή, και κ. Μαρία Λιακοπούλου, με τις Δ', Ε' και Στ' τάξεις αντίστοιχα, παρουσίασαν σκετσάκια πάνω στο θέμα της ημέρας, που δεν ήταν άλλο από την ανιδιοτελή αυτοθυσία των φοιτητών του Πολυτεχνείου κατά τη διάρκεια του αγώνα τους κατά της Χούντας, τότε, στο μακρινό 1973.\nΠαράλληλα, ο κ. Γιάννης Μαρμαράς παρουσίασε μαζί με τους μαθητές και τραγούδια που έχουν γραφτεί για τη συγκεκριμένη μέρα. Η γιορτή του Δημοτικού έκλεισε με το θεατρικό της Στ' τάξης, με τίτλο “Ντενεκεδούπουλη”, όπου πολύ εύστοχα παρουσιάστηκαν οι ίδιες εκείνες ιδέες που σημάδεψαν τη γενιά του Πολυτεχνείου, κάνοντας τους μαθητές, τους δασκάλους, και τους γονείς που παρακολούθησαν τη γιορτή, να συγκινηθούν, να γελάσουν στα κατάλληλα σημεία, αλλά και να καταχειροκροτήσουν την εξαιρετική ερμηνεία των παιδιών.\nΣτο Γυμνάσιο-Λύκειο των Ι.Ε.Β. η γιορτή είχε πιο πένθιμο χαρακτήρα, μιας και την παρουσίαση κατέκλυσαν ηχητικά ντοκουμέντα, που έκαναν τους παλιούς να θυμηθούν, και τους νέους να «ζήσουν» το παρελθόν.\nΤη γιορτή οργάνωσαν οι καθηγήτριες κ. Μαρία Ματράκα, κ. Μαρίνα Βράνα, και κ. Ελευθερία-Χαρά Ζέρβα, ενώ συμμετείχαν μαθητές από την Α' και Β' Λυκείου. Η γιορτή ολοκληρώθηκε με το τραγούδι “The Partisan” που ερμηνεύει η Αμερικανίδα Joan Baez, στο οποίο η τελευταία στροφή είναι στα Ελληνικά και αποτελεί αφιέρωση της Baez στη Μελίνα Μερκούρη και στον αγώνα των Ελλήνων ενάντια στη Χούντα.\nΕμείς, ας προσπαθήσουμε να «βιώσουμε» τη σημασία της συγκεκριμένης μέρας, επικεντρώνοντας την προσοχή μας στο παρακάτω απόσπασμα, που ακούστηκε στη γιορτή του Δημοτικού.\n"Το βράδυ αυτό, το κάνανε κάτι σα γιορτή, σαν επέτειο. Και μένα διάλεξαν να με κάνουν ήρωα. Γιατί ήμουν νέος και γιατί σπούδαζα σε μια τεχνική σχολή. Κάθε φορά λοιπόν που εσείς γιορτάζετε κι έρχεστε και κρεμάτε στεφάνια, έρχομαι κι εγώ εδώ και περπατάω ανάμεσά σας για μια βραδιά, άγνωστος ανάμεσα σε άγνωστους. Μα ύστερα από την τρίτη ή τέταρτη επέτειο, είδα και κατάλαβα καλά πως έχουν σήμερα τα πράγματα. Κι άρχισα να στενοχωριέμαι και να προβληματίζομαι.\nΓιατί…τι είναι η ζωή μας σήμερα ;\nΜια Δευτέρα πρωί είναι! Μια Δευτέρα πρωί. Οι γιορτές μας άνοστες μέρες, γεμάτες πλήξη, θλίψη κι ανία, στολισμένες με χίλιες δυο φθηνές, άχρηστες γεύσεις, πλαστικά τραγούδια και σχέσεις φυτεμένες στο προσωπικό συμφέρον. Βλέπω να μην υπάρχουν φίλοι. Όλοι φοβούνται μήπως μείνουν απ’ έξω…μήπως μείνουν πίσω. Καθένας τους έχει την κοίτη του, το αυλάκι του…και το νερό τρέχει προς την θάλασσα της προσωπικής του ευτυχίας…Δουλειά απ’ το βράδυ ως το πρωί…άχρηστα ψώνια…τις γιορτές…να λες πως κάτι κάνεις…και πως ζεις!\nΌχι, δεν είμαι παραπονεμένος. Κείνο το βράδυ νόμιζα πως οι Δευτέρες του κόσμου θα τέλειωναν πια και πως όλος ο καιρός μας θα γινόταν… ένα Σαββατοκύριακο. Το όνειρό μου έλαμψε σε κείνη τη γιορτή σαν πυγολαμπίδα στο σκοτεινό ουρανό. Αυτό το μικρό φως, ένα κομμάτι από το μέλλον όπου όλες οι Δευτέρες του κόσμου θα ‘χουν πια τελειώσει, είναι ό,τι θυμάμαι από κείνο το βράδυ.\nΚι αν υπάρχουν κομμάτια από αυτό το μέλλον, μέσα στο γκρίζο σήμερα, αυτά είναι σαν τα χαμόγελα των παιδιών. Στα θρανία των σχολικών τάξεων, υπάρχουν σταγόνες απ’ το αύριο, στις αλάνες και τα μαξιλάρια των παιδιών σιγοψιθυρίζει τα μυστικά του το μέλλον.\nΌχι, δεν είμαι παραπονεμένος."


Η αύξηση των ακροδεξιών οργανώσεων στις ΗΠΑ και ο Ομπάμα | ΑΝΤΙΘΕΣΕΙΣ | antinews.gr\nΗ αύξηση των ακροδεξιών οργανώσεων στις ΗΠΑ και ο Ομπάμα\nH ΜΚΟ προάσπισης των πολιτικών ελευθεριών Southern Poverty Law Center (SPLC - Νομικό Κέντρο Φτώχειας του Νότου) παρουσίασε προ ημερών την ετήσια αναφορά της Hatewatch, που καταγράφει τις αντι-κυβερνητικές «πατριωτικές» ομάδες και τις ομάδες μίσους. Πολλές ακροδεξιές οργανώσεις κατηγορούν το SPLC ότι τις στοχοποιεί. Ιδού τι απαντά στο Daily Beast ο επικεφαλής της ομάδας Mark Potok.\nΓια τέταρτη συνεχή χρονιά, η ετήσια έκθεση Hatewatch του SPLC διαπίστωσε πολύ σημαντική αύξηση της άκρας Δεξιάς και ιδίως όσον αφορά τις αυτοαποκαλούμενες «πατριωτικές» ομάδες, αυτές δηλαδή που αποκαλούμε παραστρατιωτικές ομάδες. Τα αποτελέσματα ήταν πραγματικά εκπληκτικά. Υπήρχαν 149 τέτοιες ομάδες το 2008, σύμφωνα με την καταμέτρησή μας. Ο αριθμός αυτός το 2012 ήταν 1.360. Αυτό σημαίνει αύξηση 813% μέσα σε τέσσερα χρόνια.\nΕίναι αρκετά σαφές για εμάς ότι αυτό έχει μεγάλη σχέση με τον Μπαράκ Ομπάμα, ο οποίος είχε εκλεγεί ακριβώς εκείνη τη στιγμή, στο τέλος του 2008, και ό,τι αυτός αντιπροσωπεύει: τη δημογραφική αλλαγή που συμβαίνει στον πληθυσμό αυτή τη στιγμή. Η απώλεια της λευκής πλειοψηφίας προβλέπεται ως το 2043, σύμφωνα με το Γραφείο απογραφής. Αυτό, μαζί με την οικονομία, η οποία κατέρρευσε ακριβώς εκείνη την εποχή, είναι πραγματικά και αυτό που οδηγεί αυτά τα κινήματα.\nΕίναι μια ιδιαίτερα δύσκολη στιγμή. Ζούμε μέσα σε σοβαρές αντιδράσεις για τις μεγάλες αλλαγές στον κόσμο μας και είναι πολύ πιθανό τα πράγματα να γίνουν χειρότερα. Τώρα, με τη νέα συζήτηση για τον έλεγχο των όπλων στον απόηχο της σφαγής στο Νιούτον του Κονέκτικατ, βλέπουμε μια ακόμη πιο οργισμένη αντίδραση. Ο έλεγχος των όπλων είναι που, κατά ένα μεγάλο μέρος, οδήγησε στο αρχικό κύμα των παραστρατιωτικών οργανώσεων στη δεκαετία του 1990, και τώρα βλέπουμε ότι μιλάμε γι 'αυτό και πάλι. Ως εκ τούτου, βρισκόμαστε σε μια πολύ τρομακτική κατάσταση.\nΕίναι σημαντικό να πούμε ότι η συντριπτική πλειοψηφία των ανθρώπων στο «πατριωτικό» κίνημα και στη ριζοσπαστική δεξιά, σε γενικές γραμμές, δεν πρόκειται ποτέ να ανατινάξουν ένα ομοσπονδιακό κτίριο, δεν πρόκειται ποτέ να πυροβολήσουν έναν αστυνομικό, ή να διαπράξουν ένα μεγάλο έγκλημα. Αλλά η πραγματικότητα είναι ότι, κοιτάζοντας πίσω στο 1990, υπήρχε μια τεράστια ποσότητα τρομοκρατίας ή απόπειρα τρομοκρατίας που στην πραγματικότητα προέρχονταν από ανθρώπους που σχετίζονται με το πατριωτικό κίνημα. Το ίδιο ξαναβλέπουμε από το 2008. Υπάρχει μια αρκετά δραματική άνοδος στη μη ισλαμική εγχώρια τρομοκρατία αμέσως μόλις ο Ομπάμα εμφανίστηκε στο προσκήνιο.\nΟ Μπαράκ Ομπάμα δεν είχε αφήσει την πόλη του Ντένβερ, όπου ήταν υποψήφιος για πρόεδρος με το Δημοκρατικό κόμμα το 2007, μέχρι που εμφανίστηκε ένα σχέδιο δολοφονίας του από σκίνχεντ. Αυτό το φθινόπωρο, υπήρξαν μια σειρά από άλλα σχέδια δολοφονίας του Ομπάμα. Υπήρξαν σχέδια για επιθέσεις σε τέσσερις ανατολικές πόλεις, συμπεριλαμβανομένης της Ατλάντα, με μια θανατηφόρα τοξίνη. Υπήρξαν σχέδια και συνωμοσίες για τη δολοφονία και απαγωγή δικαστών και αστυνομικών. Υπήρξε μια σημαντική προσπάθεια να σκοτώσουν περί τα 1.500 άτομα που διαδήλωναν σε μια παρέλαση για την Ημέρα Μάρτιν Λούθερ Κινγκ πριν από μερικά χρόνια στο Σπόκεϊν της Ουάσινγκτον. Ο κατάλογος συνεχίζεται, αλλά αυτό που είναι σαφές είναι ότι μετά από μια ανάπαυλα περίπου οκτώ χρόνων -η τα οκτώ χρόνια της προεδρίας του Τζορτζ Μπους- παρατηρούμε μια σοβαρή ανοδική τάση στην εγχώρια τρομοκρατία.\nΗ νέα έκθεση του SPLC εκμαιεύει μια σειρά από αντιδράσεις, ανάλογα με την πολιτική του κοινού. Στην προοδευτική αριστερά, υπάρχουν νεύματα αναγνώρισης. Οι άνθρωποι βλέπουν ότι αυτό που λέμε είναι πραγματικό, ότι σε αυτό το σημείο της αμερικανικής ιστορίας υπάρχει μια πολύ πιο σημαντική ριζοσπαστική δεξιά απ’ ότι ριζοσπαστική αριστερά, και ότι πραγματικά υπάρχει ένας κίνδυνος. Στη δεξιά, όμως, μας αντιμετωπίζουν, συχνά, με έντονη επιφυλακτικότητα που κυμαίνεται από την ιδέα ότι αυτό είναι μια απάτη συγκέντρωσης χρημάτων ως την ιδέα ότι όλα είναι μια κομμουνιστική συνωμοσία.\nΥπάρχει επίσης μια μεγάλη οργή από ορισμένες ομάδες. Βρισκόμαστε σε πόλεμο ήδη επί χρόνια με το Συμβούλιο Οικογενειακών Ερευνών (FRC) και κάποιες άλλες μεγάλες χριστιανικές δεξιές οργανώσεις. Η FRC μας κατηγορεί κατά κάποιο τρόπο για τον πυροβολισμό του διευθυντή της μπροστά στην έδρα της, διότι την κατατάξαμε στις ομάδες μίσους.\nΟ Τόνι Πέρκινς, πρόεδρος του FRC, λέει ότι η έκθεσή μας δίνει στους ανθρώπους, όπως στον ένοπλο που επιτέθηκε στο FRC, μια "άδεια" για βίαιη δράση. Αυτά είναι απολύτως ανοησίες, και πολύ, πολύ ανέντιμα. Ο Πέρκινς έχει πει μια σειρά από πράγματα που δεν είναι αλήθεια. Ισχυρίζεται ότι βάλαμε στη λίστα το FRC επειδή αντιτίθεται στους γάμους ομοφυλόφιλων και επειδή έχει μια βιβλική άποψη περί ηθικής. Αυτό είναι ψευδές και το έχουμε πει από την πρώτη μέρα που τους αναφέραμε ως ομάδα μίσους.\nΗ αντίρρησή μας για το FRC και μερικές άλλες αντι-γκέι ομάδες είναι ότι λένε συνειδητά ψέματα για να δαιμονοποιήσουν τους γκέι. Το καλύτερο παράδειγμα είναι ο συχνά επαναλαμβανόμενος ισχυρισμός τους ότι οι ομοφυλόφιλοι άνδρες κακοποιούν παιδιά σε ποσοστά πολύ υψηλότερα από ό,τι οι ετεροφυλόφιλοι άνδρες. Αυτό, βάσει των επιστημονικών καταγραφών, είναι ψευδές. Οι σχετικές επιστημονικές αρχές, η American Psychological Association για παράδειγμα, έχει βρει ότι αυτό είναι απολύτως αναληθές και ότι στην πραγματικότητα οι ομοφυλόφιλοι άνδρες δεν κακοποιούν παιδιά σε αντίθεση με τα υψηλά ποσοστά των στρέιτ ανδρών, ενώ δεν υπάρχει επιπλέον κίνδυνος για τα παιδιά που μεγαλώνουν σε ομοφυλόφιλες οικογένειες.\nΟ ισχυρισμός του FRC ότι δίνουμε κατά κάποιο τρόπο άδεια σε έναν επίδοξο δολοφόνο, αποκαλώντας τους ομάδα μίσους, είναι πραγματικά ψευδής. Λέμε ότι το FRC ισχυρίζεται αναληθή πράγματα και αυτό έχει ως αποτέλεσμα την βάρβαρη δαιμονοποίηση μιας μεγάλης ομάδας ανθρώπων. Έχουν προσπαθήσει να το αντιστρέψουν αυτό, λέγοντας ότι τους έχουμε δαιμονοποιήσει. Η διαφορά είναι ότι αυτό που λέμε είναι αλήθεια. Αυτό που ισχυρίζονται αυτοί δεν είναι και απομονώνει και στοχοποιεί ένα συγκεκριμένο τμήμα του πληθυσμού.\nΔεν είναι μόνο το FRC. Πολλές συντηρητικές ομάδες, αυθεντίες και bloggers επιτίθενται στην έκθεση. Αλλά προσπαθούμε να προσφέρουμε μια υπηρεσία. Προσπαθούμε να διακρίνουμε τι είναι mainstream πολιτική συζήτηση από τα πραγματικά ψεύδη. Δεν προσπαθούμε να πάρουμε θέση ως προς το αν θα πρέπει να είσαι συντηρητικός ή φιλελεύθερος, ή αν μια μεγάλη ή μικρή κυβέρνηση είναι καλύτερη. Προσπαθούμε να ενθαρρύνουμε τη συζήτηση για τη μετανάστευση, την υγειονομική περίθαλψη και το γάμο ομοφυλόφιλων και να κάνουμε αυτές τις συζητήσεις με βάση τα γεγονότα και όχι τα ψέματα και τις θεωρίες συνωμοσίας.\nΕίναι μια πρόκληση. Πρέπει να ξεχωρίσουμε την προπαγάνδα που θα μπορούσε να επισκιάσει το μήνυμά μας από το σωστό. Προσπαθούμε να εκπαιδεύσουμε την κοινή γνώμη έτσι ώστε να καταλάβει ότι αναφερόμαστε σε κάτι περισσότερο από ένα μάτσο σκίνχεντ που βρίσκονται σε μια γωνία, ότι υπάρχει πραγματικά μια πρόκληση για τη δημοκρατία από την άκρα δεξιά. Έχουμε προσπαθήσει πολύ σκληρά για να περιθωριοποιήσουμε και να ελαχιστοποιήσουμε την επίδραση της ριζοσπαστικής προπαγάνδας στο πολιτικό γίγνεσθαι. Για παράδειγμα, επικεντρωθήκαμε στη μάχη ενάντια στον Lou Dobbs, επειδή αισθανθήκαμε ότι έλεγε συνεχώς ψέματα για τους μετανάστες στην εθνική τηλεόραση. Σε αυτή την περίπτωση, και όχι μόνο λόγω των προσπαθειών μας, ο Dobbs έχασε τη δουλειά του στο CNN και μεταφέρθηκε σύντομα στο ραδιόφωνο. Αυτό φαίνεται σαν μια νίκη.\nΑυτό που πραγματικά ελπίζουμε οι άνθρωποι να πάρουν από την έκθεσή μας είναι ότι η χώρα μας, όπως και πολλές ευρωπαϊκές χώρες, διανύει μια πολύ δύσκολη στιγμή. Ο κόσμος αλλάζει γύρω μας με πολύ σημαντικούς τρόπους και ο κόσμος χρειάζεται να προσαρμοστεί σε αυτή την αλλαγή. Διανύουμε μια περίοδο, όπως και πολλές άλλες στην ιστορία μας, αντίδρασης. Οι άνθρωποι αντιδρούν απέναντι σε μια πολύ σημαντική αλλαγή, όπως ακριβώς είδαμε στην αντίδραση του κινήματος για τα πολιτικά δικαιώματα, το κίνημα για τα δικαιώματα των γκέι και το κίνημα για τα δικαιώματα των γυναικών.\nΤελικά, το δίδαγμα είναι ότι και αυτό θα περάσει. Αυτή η αντίδραση θα υποχωρήσει κάποια στιγμή. Αλλά υπάρχει ακόμα μια άμεση ανησυχία που είναι πολύ πραγματική και αυτό είναι μια άλλη βομβιστική επίθεση στην Οκλαχόμα. Για αυτό εμείς ανησυχούμε περισσότερο στο άμεσο μέλλον. Ως κοινωνία, προοδεύουμε. Γινόμαστε, για πρώτη φορά, μια πραγματικά πολυφυλετική δημοκρατία στην οποία δεν κυριαρχεί μια ομάδα.\nΗ αντίδραση της πολιτικής δεξιάς στην έκθεσή μας είναι παραπληροφόρηση. Πραγματικά, εύχομαι ότι θα διαβάσετε ακριβώς την έκθεση. Σκοπός μας δεν είναι να δαιμονοποιήσουμε κάθε συντηρητικό στη χώρα ή να τους περιγράψουμε όλους ως πιθανούς Τίμοθι Μακ Βέι. Κάποια σχόλια της δεξιάς για την έκθεση είναι λυπηρά. Είναι προφανές ότι αυτοί οι άνθρωποι ακούνε απλά ο ένας τον άλλον. Δεν διαβάζουν τις εκθέσεις μας. Διαβάζουν τις εκθέσεις των άλλων σχετικά με τις εκθέσεις μας. Διαφωνούν με μια σκιά.


Ο Τρινιντιανός που ενέπνευσε το έπος του Σαμ Μέντες “1917” · Global Voices στα Ελληνικά\nΟ Τρινιντιανός Άλφρεντ Μέντες είχε μια μακρά και εντυπωσιακή ζωή.\nΜεταφράστηκε 05/03/2020 18:09 GMT\nΣτιγμιότυπο οθόνης από το επίσημο τρέιλερ της ταινίας μεγάλου μήκους 1917, σε σκηνοθεσία Σαμ Μέντες.\nΟι περισσότερες ταινίες του Βρετανού σκηνοθέτη Σαμ Μέντες αιχμαλωτίζουν τη φαντασία των κολλημένων με τον κινηματογράφο στο Τρινιντάντ και Τομπάγκο και το έπος του για τον Α’ Παγκόσμιο Πόλεμο “1917” δε διαφέρει σε αυτό. Εκτός από το δράμα, που είναι ένα παράδειγμα κινηματογραφίας στα καλύτερά του, διαφορετικά ο Μέντες δεν θα είχε πάρει εκείνες τις δύο Χρυσές Σφαίρες Καλύτερου Σκηνοθέτη και Καλύτερης Κινηματογραφικής Ταινίας, τραβάει περαιτέρω το ενδιαφέρον το γεγονός ότι ο σκηνοθέτης έχει ρίζες από το Τρινιντάντ (μέχρι του σημείου ορισμένοι ντόπιοι κινηματογραφιστές να μαζέψουν υπογραφές ζητώντας από τον Μέντες να γυρίσει μια ταινία στο έθνος των δίδυμων νησιών της Καραϊβικής).\nΣτην ομιλία αποδοχής του βραβείου, ευχαρίστησε τον αείμνηστο παππού του, τον συγγραφέα Άλφρεντ Μέντες (στοργικά γνωστό σε πολλούς ως Άλφι), που ενέπνευσε την ιστορία, την οποία συνέγραψε ο Μέντες. “Κατετάγη κατά τον Α’ Παγκόσμιο Πόλεμο σε ηλικία 17 ετών και ελπίζω να μας βλέπει εδώ κάτω και ελπίζω ότι δεν θα ξανασυμβεί ποτέ”, είπε.\nΗ ταινία βασίζεται στο ρόλο του Άλφρεντ Μέντες ως αγγελιοφόρου κατά τη διάρκεια του πολέμου, όταν υπηρέτησε στην 1η Ταξιαρχία του Τάγματος των Τυφεκιοφόρων, εκπαιδευόμενος ως διαβιβαστής στη Γαλλία. Στη συνέχεια εστάλη στο Βέλγιο, μαζί με το υπόλοιπο τάγμα του, για να κερδίσει πίσω το χωριό Poelcappelle, το οποίο είχε καταληφθεί από τους Γερμανούς. Η μάχη ήταν καταστροφική για τους Βρετανούς, που υπέστησαν μεγάλες απώλειες — 158 από τους σχεδόν 500 άνδρες στο τάγμα τους σκοτώθηκαν, τραυματίστηκαν ή χάθηκαν — οι κακές καιρικές συνθήκες και οι καλά οργανωμένες γερμανικές αντεπιθέσεις είχαν καταστροφικές επιπτώσεις στην προσπάθειά τους.\nΣτιγμιότυπο από μια φωτογραφία του Άλφρεντ Μέντες, από μια ανάλυση του μυθιστορήματός του, “Pitch Lake”.\nΣτη συνέχεια, ο ηγέτης του τάγματος ζήτησε από έναν δρομέα να βρει τις θέσεις των επιζώντων και να δώσει αναφορά. Ο Άλφρεντ προσφέρθηκε εθελοντικά. Έγραψε για την απόφαση στην αυτοβιογραφία του:\nΕίχα κάνει ένα μάθημα ως διαβιβαστής και παρόλο που δεν είχε μεγάλη σχέση με την αποστολή, αισθάνθηκα υποχρεωμένος στο τάγμα.\nΕπειδή ο ρόλος του διαβιβαστή ήταν η βοήθεια του πυροβολικού και η αναγνώριση των στόχων, η δουλειά ήταν επικίνδυνη και συχνά μοναχική, αν και σε μία από τις πιο καθηλωτικές σκηνές του κινηματογράφου, δύο χαρακτήρες (οι Blake και Schofield) διασχίζουν την ουδέτερη ζώνη επιφορτισμένοι με την αποστολή να παραδώσουν ένα μήνυμα στα στρατεύματα ότι πρόκειται να πέσουν σε εχθρική παγίδα. (Είναι ενδιαφέρον ότι υπάρχει μια απομονωμένη παραλία που ονομάζεται No Man's Land (ουδέτερη ζώνη) στο Τομπάγκο, αν και το όνομα μπορεί να έχει λιγότερο να κάνει με τον πόλεμο και περισσότερο με το γεγονός ότι η περιοχή που συνορεύει με ιδιωτική γη είναι προσβάσιμη μόνο με πλοίο).\nΣτην πραγματική ζωή, ο Άλφρεντ καθόρισε τις θέσεις των τραυματιών, επιτρέποντάς τους να διασωθούν, πράξη για την οποία του απονεμήθηκε το Στρατιωτικό Μετάλλιο της Γενναιότητας — τιμή που απονέμεται στα μέλη του Βρετανικού Στρατού και της Κοινοπολιτείας για την επίδειξη θάρρους σε χερσαία μάχη.\nΜετά τη στρατιωτική του θητεία, ο Άλφρεντ Μέντες επέστρεψε στο Τρινιντάντ και έπιασε δουλειά στην επιχείρηση της οικογένειάς του, εργαζόμενος ως συγγραφέας από την πλευρά του και βυθισμένος στον κόσμο της ακαδημαϊκής, της λογοτεχνίας και της πολιτικής.\nΟ Μέντες έγινε μέρος του Ομίλου Beacon — ένα αντι-αποικιακό, επιστημονικό επιτελείο της διανόησης — το οποίο περιελάμβανε τον συγγραφέα και ακτιβιστή Σίριλ Λάιονελ Ρόμπερτ Τζέιμς, τον κοινωνικά ρεαλιστή συγγραφέα Ραλφ ντι Μποϊσιέρ και τον συνδικαλιστή Άλμπερτ Γκόμες. Ο Μέντες ήταν τακτικός συνεισφέρων στο “The Beacon”, οι εκδόσεις που προέκυψαν από αυτήν την κοινότητα.\nΜαζί με τον Τζέιμς, ο Άλφρεντ Μέντες βοήθησε να δημοσιευτούν δύο τεύχη του Τρινιντάντ, ενός λογοτεχνικού περιοδικού που περιέγραψε ως “απομάκρυνση από τη Συνέλευση στην επιλογή του υλικού μας, στην επιλογή ενός παράξενου τρόπου ζωής, στη χρήση μιας νέας διαλέκτου. Και αυτή η απομάκρυνση εξακολουθεί να υπάρχει με τους διαδόχους μας στην Καραϊβική”.\nΗ συμβολή αυτή είναι εξαιρετικά σημαντική. Μέσω αυτής της γραφής, οι άνθρωποι της Καραϊβικής άρχισαν να συνειδητοποιούν και να κατοικούν τη δική τους μοναδική ταυτότητα, τη δική τους φωνή και να είναι υπερήφανοι γι’ αυτό. Η ανεξαρτησία από τη Μεγάλη Βρετανία θα πάρει μερικές δεκαετίες (το Τρινιντάντ, όπως και πολλά άλλα περιφερειακά εδάφη, έγινε ανεξάρτητο το 1962), αλλά η ιδέα αυτού του δοχείου τήξης της Καραϊβικής είδε κάποιες από τις απαρχές του μέσα από τα πρωτοποριακά μάτια του Άλφρεντ Μέντες και των λογοτεχνικών συνομηλίκων του.\nΤο πρώτο μυθιστόρημα του Άλφρεντ Μέντες, “Pitch Lake“, που δημοσιεύθηκε το 1934, εξέταζε τα ζητήματα της τάξης και της φυλής στη δεκαετία του 1930 στο Τρινιντάντ, θέματα με τα οποία η χώρα εξακολουθεί να παλεύει και σήμερα — αν και σε διαφορετικές εκδηλώσεις. Το “Black Fauns”, ένα μυθιστόρημα που βγήκε το επόμενο έτος και ασχολήθηκε με τη ζωή στα ναυπηγεία της χώρας, είχε επίσης μια κλίση κοινωνικού ρεαλισμού και βοήθησε να σχεδιαστεί μια πορεία προς τα εμπρός για τη βιβλιογραφία της Δυτικής Ινδίας. Το διάσημο μυθιστόρημα του Σίριλ Λάιονελ Ρόμπερτ Τζέιμς “Minty Alley” που η υπόθεσή του επίσης περιστρέφεται γύρω από ένα ναυπηγείο, δημοσιεύθηκε το 1936.\nΠαρά το ταλέντο του, ο Άλφρεντ Μέντες δεν θα εργαζόταν ως συγγραφέας ολόκληρη τη ζωή του. Μετά από μια μακρά περίοδο στη Νέα Υόρκη, κατά τη διάρκεια της οποίας συμμετείχε στην κοινότητα συγγραφής της πόλης, επέστρεψε στο Τρινιντάντ με την τρίτη σύζυγό του, την Ellen (το γένος Perachini), με την οποία απέκτησε δύο γιους — τον James (ο πατέρας του Σαμ Μέντες) και τον Στέφεν. Ο Άλφρεντ Μέντες εργάστηκε στον ιδιωτικό τομέα του Τρινιντάντ και στη συνέχεια στη δημόσια διοίκηση, και τελικά έγινε γενικός διευθυντής του λιμανιού της χώρας.\nΟι Τρινιντιανοί που είτε δούλεψαν είτε κοινωνικοποιήθηκαν με τον Άλφι τον θυμούνται λαμπρό, ενεργητικό και βαθύτατα εμπλεκόμενο στις υποθέσεις της χώρας του. Συνειδητοποιώντας τη δύναμη της πολιτικής για τη δημιουργία της αλλαγής, έγινε ιδρυτικό μέλος του Ενωμένου Μετώπου, ενός σοσιαλιστικού κόμματος που αμφισβήτησε τις γενικές εκλογές του Τρινιντάντ και Τομπάγκο το 1946. Αν και κέρδισαν το μερίδιο των ψήφων του λέοντος και εξασφάλισαν τρεις από τις εννέα κοινοβουλευτικές έδρες, δεν συμμετείχαν ξανά σε εκλογές.\nΤο 1972, ο Άλφρεντ Μέντες έγινε επίτιμος Διδάκτωρ της Λογοτεχνίας του Πανεπιστημίου των Δυτικών Ινδιών για τη συμβολή του στην ανάπτυξη της λογοτεχνίας των Δυτικών Ινδιών.\nΟ Μέντες συνταξιοδοτήθηκε στα Μπαρμπάντος. Πολλά από αυτά τα χρόνια δαπανήθηκαν γράφοντας την αυτοβιογραφία του. Με το θάνατό του το 1991, τα ημιτελή σχέδια του υποβλήθηκαν σε επεξεργασία και τελικά δημοσιεύθηκαν.\nΓια να διαβάσετε περισσότερα για τον Άλφρεντ Μέντες και τη συναρπαστική ζωή του, ανατρέξτε στο “The Autobiography of Alfred H. Mendes 1897-1991“.


Oscar: Η ώρα της απονομής - Δείτε τα live - www.zappit.gr\nOscar: Η ώρα της απονομής – Δείτε τα live\nΚυριακή, 27.2.2011, 17:30\nΔιαβάστε: Πως θα παρακολουθήσετε live την τελετή απονομής\nΤο ενδιαφέρον φέτος για εμάς τους Έλληνες είναι ακόμη μεγαλύτερο αφού ανάμεσα στις υποψηφιότητες Καλύτερης Ξενόγλωσσης ταινίας, βρίσκεται και η ελληνική, «Ο Κυνόδοντας»!\nΕξίσου σημαντικές ταινίες είναι οι: «Αληθινό θράσος» με 10 υποψηφιότητες, «Ο Λόγος του Βασιλιά» που συγκέντρωσε συνολικά 12 υποψηφιότητες, «The Social Network» και «Inception» που συγκέντρωσαν από 8 υποψηφιότητες.\nΌσο για τις κατηγορίες καλύτερης ερμηνείας για κάποιους ανήκουν σχεδόν σίγουρα στον Colin Firth (Ο Λόγος του Βασιλιά) και στην Νatalie Portman (Μαύρος Κύκνος).\nΠάρτι και εκδηλώσεις πραγματοποιούνται αυτές τις ημέρες στο Λος Αντζελες για την οσκαρική υποψηφιότητα του «Κυνόδοντα» στην κατηγορία της Ξενόγλωσσης Ταινίας. Όπως γράφει το ΕΘΝΟΣ, την Πέμπτη, το τοπικό Ελληνικό Φεστιβάλ Κινηματογράφου παρέθεσε δείπνο στο εστιατόριο Μιραμπέλ στη Λεωφόρο Σάνσετ προς τιμήν του Γιώργου Λάνθιμου και των συντελεστών της ταινίας του. Ανεξαρτήτως αποτελέσματος την Κυριακή (ο έως τώρα θρίαμβος του «Κυνόδοντα» είναι μεγάλος κι ας μη βάλει στις αποσκευές του στην επιστροφή το Οσκαρ), η ελληνική ομογένεια διοργανώνει, μετά την απονομή των βραβείων, πάρτι στο εστιατόριο Ισλα, κοντά στο θέατρο Κόντακ, όπου έχει στηθεί και μεγάλη οθόνη κλειστού κυκλώματος για την προβολή της τελετής.\nΗ απονομή των Οσκαρ θα μεταδοθεί ζωντανά από τη Nova, ενώ μία ώρα μετά τα μεσάνυχτα της Κυριακής θα ανοίξουν οι πόρτες του Ολύμπιον στη Θεσσαλονίκη, όπου το κοινό θα έχει την ευκαιρία να απολαύσει τη μετάδοση δωρεάν.\nΕπισκεφθείτε το TLIFE για όλα τα νεότερα από το Hollywood και παρακολουθήστε λεπτό προς λεπτό, τα ξημερώματα της Δευτέρας, τη φετινή απονομή.\nOscar: Η ώρα της απονομής – Δείτε τα live was last modified: Μάιος 19, 2016, 3:27 μμ by zappit teamΦεβρουάριος 27, 2011, 5:30 μμ\nΌσκαρ 2018: Η φράση «Inclusion rider» της Frances McDormand προκάλεσε φρενίτιδα στο διαδίκτυο\nΌσκαρ 2018: Συγκίνησε ο Desplat! Πήρε το αγαλματίδιο και μίλησε για την Ελληνίδα μητέρα του!\nΌσκαρ 2018: Το τερμάτισε! Διάσημη τραγουδίστρια ξάπλωσε στο κόκκινο χαλί για να φωτογραφηθεί!


Προεκλογικό χρήμα μοιράζει ο Τατούλης - ΕΛΕΥΘΕΡΙΑ Online\nΤετάρτη, 03 Απριλίου 2019 08:08\nΠροεκλογικό χρήμα μοιράζει ο Τατούλης\nΧρήματα σε κάθε σημαντική ή ασήμαντη εκδήλωση, που γίνεται και στην πιο απίθανη γωνιά της Περιφέρειας, μοιράζει η περιφερειακή αρχή Πελοποννήσου.\nΓια να διαπιστωθεί αυτό δεν χρειάζεται κάποια ιδιαίτερη προσπάθεια ή οποιαδήποτε αντιπολιτευτική... πρεμούρα. Αρκεί η καθημερινή περιήγηση στη “Διαύγεια” της Περιφέρειας Πελοποννήσου -όπως κάναμε χθες- για να επιβεβαιωθεί ότι η περιφερειακή αρχή δεν έχει και τόσο καλή σχέση με το σεβασμό στο δημόσιο χρήμα.\nΕιδικότερα, στη “Διαύγεια” της Περιφέρειας την 1η Απριλίου βρήκαμε τις παακάτω χρηματοδοτήσεις:\n- Εγκρίνουμε τη δέσμευση πίστωσης ύψους τέσσερις χιλιάδες πεντακόσια ευρώ (4.500,00 €) για την πληρωμή ισόποσης δαπάνης σε βάρος της πίστωσης του προϋπολογισμού εξόδων του(ης) "05.072 Υπηρεσίες Διοίκησης ΠΕ Μεσσηνίας" K.A.Eξόδων 0844.0001 του οικονομικού έτους 2019 για "δαπάνη για την υλοποίηση της δράσης κοινωνικού χαρακτήρα με τίτλο «6 ΧΙΛΙΟΜΕΤΡΑ- Από την Αρχαία Δίολκο... στη Διώρυγα της Κορίνθου».\n- Για: δαπάνες συνδιοργάνωσης με το "Σώμα Ελλήνων Προσκόπων - Περιφερειακή Εφορεία Προσκόπων Ανατολικής Πελοποννήσου", του Ετήσιου Συνεδρίου των Βαθμοφόρων της Περιφερειακής Εφορείας Προσκόπων Ανατολικής Πελοποννήσου, κατά το χρονικό διάστημα 23-24.02.2019. Εντελλόμενο ποσό 2.500 ευρώ.\n- Για: παροχή υπηρεσιών πιστοποιημένου εκτιμητή για σύνταξη σχετικής έκθεσης για το έργο "Κατασκευή γηπέδου ποδοσφαίρου με βοηθητικούς - υποστηρικτικούς χώρους". Εντελλόμενο ποσό 1.215,20 ευρώ (για Περιφερειακή Ενότητα Αργολίδας).\n- Για: προμήθεια μεταλλίων και πλακετών στα πλαίσια Τουρνουά Ποδοσφαίρου "Οχι στα ναρκωτικά ναι στη ζωή" στο ΔΑΚ Κουτσοποδίου στις 14&15/2/2019. Εντελλόμενο ποσό 1.239,95 ευρώ.\n- Για: catering στα πλαίσια Τουρνουά Ποδοσφαίρου "Οχι στα ναρκωτικά ναι στη ζωή" στο ΔΑΚ Κουτσοποδίου στις 14 & 15/2/2019. Εντελλόμενο ποσό 1.000 ευρώ.\n- Για: προμήθεια έντυπου υλικού στα πλαίσια συνδιοργάνωσης εκδήλωσης με θέμα "Πόντος - χριστιανισμός Αγιος Ευγένιος" στις 24/2/2019. Εντελλόμενο ποσό 998,20 ευρώ (για Περιφερειακή Ενότητα Αργολίδας).\n- Για: δαπάνες συνδιοργάνωσης πολιτιστικής εκδήλωσης με τον Μορφωτικό και Φυσιολατρικό Σύλλογο Σιταίνης "Ο Αγιος Σώζων". Εντελλόμενο ποσό 1.000 ευρώ (για Περιφερειακή Ενότητα Αρκαδίας).\n- Για: εκτύπωση αφισών, μπάνερ, φυλλαδίων, στα πλαίσια της συνδ/σης με τον Φιλογυμναστικό Ομιλο Καλαμάτας του 27ου Διεθνούς Κυπέλλου Ρυθμικής Γυμναστικής, από 22-02-2019 έως 24-02-2019. Εντελλόμενο ποσό 998,20 ευρώ.\n- Προγραμματική σύμβαση του άρθρου 100 του Ν. 3852/2010 μεταξύ της Περιφέρειας Πελοποννήσου και της Ιεράς Μητρόπολης Μεσσηνίας για την υλοποίηση του έργου “Ανακαίνιση εξωτερικών όψεων του Ι.Ν. Αγ. Ιωάννη Μελιγαλά Δήμου Οιχαλίας”, προϋπολογισμού 50.000 ευρώ.\n- Απόφαση έγκρισης πραγματοποίησης δαπάνης και διάθεσης πίστωσης ποσού 2.000,12 ευρώ, για την κάλυψη εκτυπώσεων της τιμητικής εκδήλωσης με αφορμή τη συµπλήρωση 95 χρόνων από τη γέννηση του ιδρυτού του Καλογεροπούλειου Ιδρύματος Κορινθίας.\n- Απόφαση έγκρισης πραγµατοποίησης δαπάνης και διάθεσης πίστωσης ποσού 1.277, 60 ευρώ, για την κάλυψη εκτυπώσεων της υλοποίησης του 6ου Ορεινού Αγώνα Γερανείων.\n- Εγκρίνουμε τη δέσµευση πίστωσης ύψους δύο χιλιάδες τετρακόσια εβδομήντα εννιά ευρώ και είκοσι οκτώ λεπτά (2.479,28 €) για την πληρωμή ισόποσης δαπάνης σε βάρος της πίστωσης του προϋπολογισμού εξόδων του(ης) "02.072 ∆ιεύθυνση ∆ιοικητικού Οικονοµικού ΠΕ Κορινθίας" K.A.Eξόδων 0844.0001 του οικονοµικού έτους 2019 για "Κάλυψη ενδυμασιών οµάδων του Πολιτιστικού - Αθλητικού Συλλόγου Αγ. Γεωργίου Κορίνθου στα πλαίσια διοργάνωσης µεγάλου αθλητικού τουρνουά Ακαδημιών με τη συμμετοχή της Π.Ε. Κορινθίας, που θα πραγµατοποιηθεί στις 21 Απριλίου 2019".\n- Προγραμματική σύμβαση για την υλοποίηση του έργου “Επισκευή και μόνωση στέγης, εργασίες αποκατάστασης περιβάλλοντος χώρου στον Ι.Ν. Αγίου Νικολάου της Τ.Κ. Καστρίου Δήμου Βόρειας Κυνουρίας, προϋπολογισμού 80.000 ευρώ.\n- Εγκριση ανάθεσης για την κάλυψη δαπανών συμμετοχής του Παναρκαδικού Αθλητικού Ομίλου Κωφών «Ο Μοριάς» στο Ευρωπαϊκό Πρωτάθλημα Ποδοσφαίρου πρωταθλητριών ομάδων (12th European Deaf Champions League Men Football 2019), κατά το χρονικό διάστημα 15-20.04.2019, στο Λονδίνο της Αγγλίας, έναντι ποσού 3.850 ευρώ.\n- Εγκριση ανάθεσης για την προμήθεια ειδών τοξοβολίας για την υλοποίηση της αθλητικής εκδήλωσης «Ενίσχυση και προαγωγή του Ολυμπιακού αθλήματος της Τοξοβολίας», που συνδιοργανώνει η Περιφέρεια Πελοποννήσου με το Τοξευτικό Αθλητικό Σωματείο Τριπόλεως «Αρτεμις», στην Πλατεία Αρεως Τρίπολης, στις 07.04.2019, έναντι ποσού 2.000 ευρώ.\n- Για: ενοικίαση αίθουσας για την διεξαγωγή του Final Four της ΕΣΣΠΕΠ, για το Σκακιστικό Κύπελλο Ελλάδος στις 23-24 Φεβρουαρίου 2019, στα πλαίσια της συνδ/σης με το Ναυτικό Ομιλο Καλαμάτας "Ο Ποσειδών". Εντελλόμενο ποσό 500 ευρώ.\nΓΙΑ ΤΑΞΙΔΙΑ - ΜΕΤΑΚΙΝΗΣΕΙΣ\nΑκόμα, στην προχθεσινή “Διαύγεια” επιβεβαιώνεται ότι η περιφερειακή αρχή δεν αφήνει έκθεση για έκθεση, σημαντική ή ασήμαντη, που γίνεται στο εξωτερικό. Στην περιήγησή μας την 1η Απριλίου συναντήσαμε, ειδικότερα:\n- Απόφαση Οικονομικής Επιτροπής (κατά πλειοψηφία): Εγκρίνει την εκτός έδρας μετακίνησής της θεματική Αντιπεριφερειάρχη κ. Κωνσταντίνας Νικολάκου από 7 έως 9 Δεκεμβρίου 2018, προκειμένου να εκπροσωπήσει την Περιφέρεια Πελοποννήσου στην 5η Διεθνή Εκθεση “Athens International Tourism Expo” που θα πραγματοποιηθεί στo Metropolitan Expo στα Σπάτα της Περιφέρειας Αττικής.\n- Για: πληρωμή ημερήσιας εκτός έδρας αποζημίωσης, οδοιπορικών εξόδων και εξόδων διανυκτέρευσης στο Ισραήλ του αποσπασμένου υπαλλήλου (Γεώργιος Ρουμελιώτης) μηνός Φεβρουαρίου του 2019. Εντελλόμενο ποσό 1.521 ευρώ.\n- Για: πληρωμή ημερήσιας εκτός έδρας αποζημίωσης και οδοιπορικών εξόδων της Αντιπεριφερειάρχη Πελοποννήσου (Αντωνία Μπούζα) για την συμμετοχή της στην Διεθνή Εκθεση Θεσσαλονίκης μηνός Σεπτεμβρίου του 2018. Εντελλόμενο ποσό 637 ευρώ.\n- Για: πληρωμή ημερήσιας εκτός έδρας αποζημίωσης και οδοιπορικών εξόδων της Αντιπεριφερειάρχη ΠΕ Λακωνίας (Αδαμαντία Τζανετέα) για την συμμετοχή της στην Διεθνή Τουριστική Εκθεση Philoxenia 2018 για το χρονικό διάστημα από 09-11-2018 έως 11-11-2018. Εντελλόμενο ποσό 235,40 ευρώ.\n- Για: πληρωμή ημερήσιας εκτός έδρας αποζημίωσης, οδοιπορικών εξόδων και εξόδων διανυκτέρευσης σε Ρουμανία και Ισραήλ του υπαλλήλου της Περιφέρειας Πελοποννήσου (Ηλίας Παπαγιαννόπουλος) για τους μήνες Ιανουάριο και Φεβρουάριο του 2019. Εντελλόμενο ποσό 2.296 ευρώ.\n- Για: πληρωμή ημερήσιας εκτός έδρας αποζημίωσης και οδοιπορικών εξόδων στην Γερμανία της Αντιπεριφερειάρχη Πελοποννήσου (Αντωνία Μπούζα) μηνός Νοεμβρίου του 2018. Εντελλόμενο ποσό 1.210 ευρώ.\n- Για: πληρωμή ημερήσιας εκτός έδρας αποζημίωσης και οδοιπορικών εξόδων στο Λονδίνο του Περιφερειακού Συμβούλου (Γεώργιος Πετρίτσης) για τον μήνα Νοέμβριο του 2018. Εντελλόμενο ποσό 1.370 ευρώ.\n- Για: πληρωμή ημερήσιας εκτός έδρας αποζημίωσης και οδοιπορικών εξόδων σε Γερμανία, Παρίσι και Λονδίνο της Περιφερειακής Συμβούλου (Σταματική Μπελεγρή) για τους μήνες Μάιο, Οκτώβριο και Νοέμβριο του 2018. Εντελλόμενο ποσό 4.378 ευρώ.\n- Για: πληρωμή ημερήσιας εκτός έδρας αποζημίωσης και οδοιπορικών εξόδων στο Παρίσι του Αντιπεριφερειάρχη Πελοποννήσου (Αθανάσιος Γκίκας) μηνός Οκτωβρίου του 2018. Εντελλόμενο ποσό 1.935 ευρώ.\n- Για: πληρωμή οδοιπορικών εξόδων, ημερήσιας εκτός έδρας αποζημίωσης και εξόδων διανυκτέρευσης στο Λονδίνο του υπαλλήλου της Περιφέρειας Πελοποννήσου (Γεώργιος Ρουμελιώτης) μηνός Νοεμβρίου του 2018. Εντελλόμενο ποσό 1.731,60 ευρώ.\n- Για: πληρωμή ημερήσιας εκτός έδρας αποζημίωσης και οδοιπορικών εξόδων του Αντιπεριφερειάρχη Πελοποννήσου (Αθανάσιος Γκίκας) στην Γερμανία μηνός Φεβρουαρίου του 2019. Εντελλόμενο ποσό 1.456 ευρώ.\n- Για: πληρωμή ημερήσιας εκτός έδρας αποζημίωσης, οδοιπορικών εξόδων και εξόδων διανυκτέρευσης σε Ρουμανία και Ισραήλ του υπαλλήλου της Περιφέρειας Πελοποννήσου - Περιφερειακής Ενότητας Αρκαδίας (Κωνσταντίνος Ψυχάρης) για τους μήνες Ιανουάριο και Φεβρουάριο του 2019. Εντελλόμενο ποσό 2.436 ευρώ.\n- Για: πληρωμή ημερήσιας εκτός έδρας αποζημίωσης και οδοιπορικών εξόδων σε Ρουμανία και Ισραήλ της Αντιπεριφερειάρχη Πελοποννήσου (Κωνσταντίνα Νικολάκου) για τους μήνες από Ιανουάριο έως Φεβρουάριο του 2019. Εντελλόμενο ποσό 2.436 ευρώ.\n- Για: συμμετοχή της Περιφέρειας Πελοποννήσου στο 1ο Αναπτυξιακό Συνέδριο Πελοποννήσου 15-17 Φεβρουαρίου στην Αρχαία Ολυμπία (δικαιούχος Ελευθέριος Βαρουξής και Σία Ο.Ε). Εντελλόμενο ποσό 14.999,04 ευρώ.


Εκλογές- γρίφος με «άγρια πάθη» αλλά και αβεβαιότητα | Πολιτική Ειδήσεις\nΕκλογές- γρίφος με άγρια πάθη και αβεβαιότητα\nΣε συνθήκες άγριας πόλωσης τα επιτελεία προσπαθούν να διαμορφώσουν τη στρατηγική τους σε μια «απρόβλεπτη» προελοιγκή περίοδο.\nΓΡΑΦΕΙ: THETOC TEAM published 23 Αυγ. 15 (21:49)\nΦαρμακερές ατάκες, δηλητηριώδη σχόλια συνθέτουν ύφος της προεκλογικής αναμέτρησης και το σκηνικό της αγριας πόλωσης που έχει ήδη στηθεί ισως εξηγείται απο το γεγονός ότι τα κομματικά επιτελεία δεν έχουν ακόμη σαφή εικόνα από την αντίδραση των πολιτών στις ραγδαίες εξελίξεις του τελευταίου διαστήματος. Μετρήσεις έχουν να γίνουν πολύ πριν από την ψηφιση του Μνημονίου, υπο αυτές τις συνθήκες ούτως ή άλλως η συμπεριφορά των εκλογέων ειναι απρόβλεπτη και επομένως η κάλπη μπορεί να βγάλει εκπλήξεις.\nΓια την κάλπη απομένει λιγότερο από ένας μηνας, αφού κλειδώνει η Κυριακή 20η Σεπτεμβρίου. Ο Λαφαζάνης παίρνει τη Δευτέρα τη διερευνητική εντολή, την οποια θα επιστρέψει την Πέμπτη. Ακολούθως θα προκηρυχθούν εκλογές, για τις 20 Σεπτεμβρίου καθώς το ελάχιστο χρονικό περιθώριο που απαιτείται είναι 21 ημέρες, ενώ Παρασκευή ή Σάββατο σχηματίζεται υπηρεσιακή κυβέρνηση υπο την πρόεδρο του Αρείου Πάγου Βασιλική Θάνου\nΠίεση ΣΥΡΙΖΑ στην κεντροαριστερά\nΣε ότι αφορά τη στρατηγική των επιτελείων, είναι βέβαιο ότι ο ΣΥΡΙΖΑ θα επιχειρήσει άνοιγμα προς την δεξαμένη της κεντροαριστεράς και τη λεγόμενης ευρύτερης προοδευτικής παράταξης προκειμένου να αντισταθμίσει τις απώλειες από τον Λαϊκή Ενότητα του Παναγιώτη Λαφαζάνη. Πως θα γίνει αυτό; Μέσω των ψηφοδελτίων αλλά και με προσέγγιση στελεχών από το χώρο του ΠΑΣΟΚ, του ΚΙΔΗΣΟ ενώ δεν αποκλείεται να υπάρξει κρούση και προς της ΔΗΜΑΡ.\nΗ Κουμουνδούρου αναμένεται όμως να διαμορφώσει και μια αντιδεξιά ρητορική και ίσως έτσι ερμηνεύεται η αγρια αντιπαράθεση των επιτελειων Τσίπρα και Μεϊμαράκη με φαρμακερές ατάκες. « Καθεστωτική αντίληψη» καταλόγισε στον Τσίπρα η Συγγρού με αφορμή το «όχι» σε συνάντηση με τον Μεϊμαράκη, προκαλώντας την έκρηξη της Κουμουνδούρου, η οποία έκανε λόγο για είναι η αναζήτηση τεχνασμάτων για τη «μονιμοποίηση» ενός προσωρινού Προέδρου»\nΜεϊμαράκης VS Tσίπρας\nΤο σκληρό ροκ επέλεξε από την πρώτη στιγμή και ο Βαγγέλης Μεϊμαράκης, ο οποίος θέτει τον πήχυ πάνω απο το ποσοστό που πήρε η ΝΔ στις προηγούμενες εκλογές, 28%\nΣτη ΝΔ έχουν αποφασίσει να δώσουν προεκλογικά ιδιαίτερη έμφαση στα θέματα της οικονομίας και της παράνομης μετανάστευσης, τομείς στους οποίους εκτιμούν ότι η κυβέρνηση έχει υποστεί τη μεγαλύτερη φθορά. Από τη μέχρι τώρα στάση του κ. Μειμαράκη, συμπεραίνεται ότι θα κρατήσει υψηλούς τόνους σε προσωπικό επίπεδο απέναντι στον Αλέξη Τσίπρα, αφού στη ΝΔ θεωρούν πως θα είναι το ισχυρό χαρτί του ΣΥΡΙΖΑ. Για τον λόγο αυτό αναμένεται να τον καλέσει σε debate.\nΛαφαζάνης ο αντιμνημονιακός\nΟ Παναγιώτης Λαφαζάνης με τη Λαϊκη Ενότητα θα παίξει το χαρτί του αντιμνημονιακου μετώπου. Ηδη επισημοποιήθηκε η συμπόρευση με τον Αλέκο Αλαβάνο, ενώ σε καλό σημείο βρίσκονται οι συζητήσεις με τη Ζωή Κωνσταντοπούλου αλλά και τον Μανώλη Γλέζο- μια εμβληματική μορφή- ενώ παράλληλα θα υπάρξει ένας μαραθώνιος συναντήσεων με εκπροσώπους εργαζομένων και σωματείων. Σημειωτέον, ο Νίκος Φωτόπουλος, ο γνωστός συνδικαλιστής της ΔΕΗ, ανακοίνωσε ήδη την στήριξη του στο νεοσύστατο κόμμα.\nΤα φλερτ της κεντροαριστεράς\nΟ χώρος της κεντροαριστεράς είναι κινούμενη άμμος. ΠΑΣΟΚ, ΔΗΜΑΡ, ΚΙΔΗΣΟ είναι βέβαιο ότι θα δεχθούν ασφυκτική πίεση , κυρίως από τον ΣΥΡΙΖΑ και το ερώτημα είναι αν η αντίδρασή τους θα είναι κοινή.\nΗ πρόεδρος του ΠΑΣΟΚ Φώφη Γεννηματά απηύθυνε σήμερα προς όλες τις πολιτικές δυνάμεις, τις κινήσεις και τα πρόσωπα του σοσιαλδημοκρατικού και κεντροαριστερού χώρου, για συσπείρωση με ενιαία στάση και ψηφοδέλτια.\nΗ πρώτη θετική απάντηση ήρθε από το ΚΙΔΗΣΟ του Γιώργου Παπανδρέου. Η συνεννόηση και συνεργασία των δυνάμεων του δημοκρατικού σοσιαλισμού είναι επιτακτική και εθνική ανάγκη, σημειώνει σε ανακοίνωσή του το Κίνημα Δημοκρατών και Σοσιαλιστών.\nΤέλος, το Ποτάμι, που φέρεται ως μπαλαντερ σε ενδεχόμενες κυβερνητικές συνεργασίες, θα παίξει το χαρτί του «εγγυητή της σταθερότητας»


Κάνει θαύματα: Χάστε περιττά κιλά και ρίξτε τη χοληστερίνη μ’ ένα μόνο κουταλάκι την ημέρα! | ONLINE-PRESS\nΑρχική Υγεία Κάνει θαύματα: Χάστε περιττά κιλά και ρίξτε τη χοληστερίνη μ’ ένα μόνο...\nΧρησιμοποιείται ως μπαχαρικό και φάρμακο εδώ και πολλά χρόνια\nΑυτό το μπαχαρικό μπορεί να μειώσει την χοληστερίνη όπως και το τοπικό λίπος, σύμφωνα με πρόσφατη έρευνα που πραγματοποιήθηκε στο Ιρανικό Ιατρικό Πανεπιστήμιο Shahid Sadoughi.\nΑναλυτικότερα, στη μελέτη συμμετείχαν 88 γυναίκες. Αυτές οι γυναίκες χωρίστηκαν σε δύο διαφορετικές ομάδες που κατανάλωναν 500 λιγότερες θερμίδες σε καθημερινή βάση για τρεις ολόκληρους μήνες.\nΟι συγγραφείς της μελέτης υποστηρίζουν ότι το κύμινο όπως και άλλα “καυτερά» μπαχαρικά έχουν τη δυνατότητα να επιταχύνουν τον μεταβολισμό, όπως αναφέρει το athensmagazine.\n– Προσθέστε λίγο κύμινο στο γιαούρτι σας και στη συνέχεια φάτε το με άδειο στομάχι νωρίς το πρωί, προτού φάτε ή πιείτε οτιδήποτε.\n– Προσθέστε τρία γραμμάρια κύμινο στα γεύματά σας. Για παράδειγμα: πασπαλίστε το σε ψητά λαχανικά ή όσπρια ή προσθέστε το στις φακές.\n– Εκτός από τα παραπάνω, μπορείτε να συνδυάσετε το κύμινο με σαλάτες ή διάφορες σάλτσες.\nΠροηγούμενο άρθροΠοιοι χρηματοδότησαν τον Lenin και τον Trotsky;\nΕπόμενο άρθροΣυγκίνηση στο ΟΑΚΑ –Ο κόσμος της ΑΕΚ χειροκρότησε την άτυχη Μυρτώ [εικόνες]


Άρθρο 36 Ενωσιακός κωδικός – Αντικατάσταση του άρθρου 8 του π.δ. 74/2008 (παρ. 5 του άρθρου 1 της Οδηγίας 2018/645) | Υπουργείο Υποδομών και Μεταφορών\nΑρχική Η Ελλάδα σε κίνηση:Βιώσιμη Αστική Κινητικότητα–Μικροκινητικότητα-Ρυθμίσεις για τον εκσυγχρονισμό, την απλούστευση και την ψηφιοποίηση διαδικασιών του Υπουργείου Υποδομών και ΜεταφορώνΆρθρο 36 Ενωσιακός κωδικός – Αντικατάσταση του άρθρου 8 του π.δ. 74/2008 (παρ. 5 του άρθρου 1 της Οδηγίας 2018/645)\nΆρθρο 36 Ενωσιακός κωδικός – Αντικατάσταση του άρθρου 8 του π.δ. 74/2008 (παρ. 5 του άρθρου 1 της Οδηγίας 2018/645)\nΤο άρθρο 8 του π.δ. 74/2008 (Α΄ 112), αντικαθίσταται ως εξής:\n1. Βάσει του Π.Ε.Ι. το οποίο πιστοποιεί αρχική επιμόρφωση και του Π.Ε.Ι. το οποίο πιστοποιεί περιοδική κατάρτιση, οι αρμόδιες Υπηρεσίες Μεταφορών και Επικοινωνιών των Περιφερειακών Ενοτήτων, αναγράφουν τον εναρμονισμένο κωδικό της Ένωσης “95”, που προβλέπεται στο Παράρτημα Ι του π.δ. 51/2012 (Α’ 51) δίπλα στις αντίστοιχες κατηγορίες άδειας οδήγησης:\nα) πάνω στην άδεια οδήγησης, ή\nβ) στο δελτίο επιμόρφωσης οδηγού το οποίο συντάσσεται σύμφωνα με το υπόδειγμα του Παραρτήματος ΙΙ.\nΣύμφωνα με τα ανωτέρω καθορίζεται ως ενωσιακός κωδικός αριθμός ο «95» με την παρακάτω έννοια: «95: Οδηγός κάτοχος Π.Ε.Ι. που πιστοποιεί την αρχική επιμόρφωση ή την περιοδική κατάρτιση και ο οποίος ανταποκρίνεται στην υποχρέωση επαγγελματικής ικανότητας που αναφέρεται στο άρθρο 4, μέχρι την ημερομηνία που αναγράφεται (π.χ. 95.01.01.2012)».\nΕάν οι αρμόδιες Υπηρεσίες Μεταφορών και Επικοινωνιών των Περιφερειακών Ενοτήτων στις οποίες αποκτήθηκε το Π.Ε.Ι. δεν μπορούν να καταγράψουν τον ενωσιακό κωδικό επί της άδειας οδήγησης, εκδίδουν δελτίο επιμόρφωσης οδηγού.\nΗ ημερομηνία έναρξης έκδοσης Δελτίων Επιμόρφωσης Οδηγού καθορίζεται με κοινή απόφαση των Υπουργών Προστασίας του Πολίτη και Υποδομών και Μεταφορών. Με όμοια απόφαση ορίζονται ο φορέας έκδοσης των δελτίων και κάθε άλλη σχετική αναγκαία λεπτομέρεια.\nΤα δελτία επιμόρφωσης οδηγού που εκδίδουν τα κράτη μέλη αναγνωρίζονται και ισχύουν ως έχουν επί του ελληνικού εδάφους και παρέχουν στους κατόχους τους τα ίδια δικαιώματα και υποχρεώσεις όπως τα ελληνικά Δελτία Επιμόρφωσης Οδηγού.\nΟδηγός κάτοχος άδειας οδήγησης η οποία ισχύει και στην Ελλάδα πάνω στην οποία είναι καταχωρημένος ο ενωσιακός κωδικός αριθμός «95», σύμφωνα με όσα ορίζονται στην παρ. 1 θεωρείται κάτοχος Π.Ε.Ι., αντίστοιχης κατηγορίας και εντός του ελληνικού εδάφους.\nΚατά την έκδοση του δελτίου επιμόρφωσης οδηγού ή κατά τη σήμανση της άδειας οδήγησης με τον ενωσιακό κωδικό αριθμό «95», οι αρμόδιες αρχές ελέγχουν εάν η άδεια οδήγησης, της οποίας ο αριθμός αναφέρεται στο δελτίο, ισχύει για τη συγκεκριμένη κατηγορία οχήματος.\n2. Οδηγός, υπήκοος κράτους εκτός Ε.Ε. ή εκτός κράτους της ΕΖΕΣ (Νορβηγία, Ισλανδία και Λιχτενστάιν), ο οποίος απασχολείται ή χρησιμοποιείται από επιχείρηση εγκατεστημένη σε κράτος – μέλος της Ε.Ε. και οδηγεί οχήματα που χρησιμοποιούνται για την οδική μεταφορά εμπορευμάτων αποδεικνύει την επιμόρφωση και την κατάρτιση που προβλέπει το παρόν με τη βεβαίωση οδηγού που προβλέπεται στον Κανονισμό (ΕΚ) αριθ. 1072/2009 του Ευρωπαϊκού Κοινοβουλίου και του Συμβουλίου, εφόσον αυτή φέρει τον ενωσιακό κωδικό «95». Για τους σκοπούς του παρόντος το κράτος μέλος έκδοσης αναγράφει τον ενωσιακό κωδικό «95» στο τμήμα «παρατηρήσεις» της βεβαίωσης, εάν ο οδηγός πληροί τις απαιτήσεις κατάρτισης και εκπαίδευσης.\n3. Οι βεβαιώσεις οδηγού που δεν φέρουν τον ενωσιακό κωδικό «95» και εκδόθηκαν πριν από τις 23 Μαΐου 2020 σύμφωνα με το άρθρο 5 του Κανονισμού (ΕΚ) αριθ. 1072/2009, και ιδίως την παρ. 7 αυτού, με σκοπό την πιστοποίηση της συμμόρφωσης με τις απαιτήσεις κατάρτισης βάσει του παρόντος, γίνονται δεκτές ως πιστοποιητικό προσόντων μέχρι την ημερομηνία λήξης τους.»\nΔεν επιτρέπεται σχολιασμός στο Άρθρο 36 Ενωσιακός κωδικός – Αντικατάσταση του άρθρου 8 του π.δ. 74/2008 (παρ. 5 του άρθρου 1 της Οδηγίας 2018/645)\t224 Σχόλια επι της Διαβούλευσης 5601 - Όλα τα Σχόλια


Ωμέγα-3 & 6 - Douni Health Products ;\nΑρχική / Συστατικά συμπληρωμάτων / Απαραίτητα Λιπαρά Οξέα / Ωμέγα-3 & 6\nΤα ωμέγα-3 και ωμέγα-6 είναι πολυακόρεστα λιπαρά οξέα που είναι ιδιαίτερα ωφέλιμα για τον ανθρώπινο οργανισμό καθώς ωφελούν την καρδιά, τον εγκέφαλο, τα μάτια το δέρμα και τις αρθρώσεις. Το σώμα δεν μπορεί να τα συνθέσει και συνεπώς είναι απαραίτητη η λήψη τους μέσω της διατροφής.\nΤα ωμέγα-3 και ωμέγα-6 λιπαρά οξέα είναι πολυακόρεστα λιπαρά που πρέπει να λαμβάνονται μέσω της διατροφής. Τα ψάρια και ο λιναρόσπορος αποτελούν δύο από τις καλύτερες πηγές ωμέγα-3, ενώ τα ωμέγα-6 απαντούν σε διάφορες φυτικές πηγές. Τα ωμέγα είναι πολύ σημαντικά για την ανθρώπινη υγεία διότι εμπλέκονται στο σχηματισμό των κυτταρικών μεμβρανών και των προσταγλανδινών. Έχουν μοναδικά οφέλη στο καρδιαγγειακό σύστημα, τον εγκέφαλο, τα μάτια το δέρμα και τις αρθρώσεις.\nΩΦΕΛΕΙΑ ΛΗΨΗΣ ΣΥΜΠΛΗΡΩΜΑΤΟΣ ΜΕ ΩΜΕΓΑ-3 & ΩΜΕΓΑ-6\nΤα ωμέγα-3 και ωμέγα-6 λιπαρά οξέα είναι ιδιαίτερα ωφέλιμα για την καρδιά και το κυκλοφορικό. Συμβάλλουν στη μείωση των λιπιδίων στο αίμα, στη μείωση της πίεσης και\nστην αναστολή της συσσώρευσης των αιμοπεταλίων.\nΤα ωμέγα-3 και ωμέγα-6 λιπαρά οξέα παίζουν σημαντικό ρόλο στην ανάπτυξη του εγκεφάλου των παιδιών και μπορούν να βοηθήσουν στην ανάπτυξη της αυτοσυγκέντρωσης τους και επομένως στην ικανότητα μάθησης. Στους ενήλικες, τα ωμέγα-3 μπορούν επίσης να βοηθήσουν στην καλή λειτουργία του εγκεφάλου, ενώ μελέτες τα συνδέουν και με την ψυχική υγεία.\nΔυσλεξία – Διάσπαση Προσοχής – Αυτισμός – Χαμηλό IQ\nΤα ωμέγα-3 και ωμέγα-6 λιπαρά οξέα μπορούν να μετριάσουν τα συμπτώματα όλων των παραπάνω καταστάσεων (δυσλεξία, διάσπαση προσοχής, αυτισμός, χαμηλό IQ) δρώντας στο τμήμα εκείνο των εγκεφαλικών κυττάρων που εμπλέκεται στη διέλευση των νευροδιαβιβαστών (επικοινωνία μεταξύ εγκεφαλικών κυττάρων). Πιστεύεται ότι όταν αυτή η διέλευση βλάπτεται λόγω μη ισορροπημένης λήψης ωμέγα-3 και ωμέγα-6 λιπαρών οξέων, η επικοινωνία μεταξύ των εγκεφαλικών κυττάρων δεν είναι ικανοποιητική.\nΤα ωμέγα-3 παίζουν πολύ σημαντικό ρόλο στην ανάπτυξη του εγκεφάλου και των οφθαλμών του εμβρύου. Δεδομένου ότι τα έμβρυα προμηθεύονται θρεπτικά συστατικά από τη μητέρα τους, είναι ιδιαίτερα σημαντικό η έγκυος να λαμβάνει τις κατάλληλες ποσότητες ωμέγα-3. Η λήψη των ωμέγα-3 προτείνεται και κατά την περίοδο του θηλασμού καθώς αυτά περνούν μέσω του μητρικού γάλακτος στο μωρό, βοηθώντας στην ομαλή ανάπτυξη του εγκεφάλου του. Η κατάλληλη λήψη ωμέγα-6 λιπαρών οξέων είναι επίσης σημαντική κατά τη διάρκεια της εγκυμοσύνης, όχι μόνο επειδή θα διατηρήσει την υγεία της μητέρας και του βρέφους, αλλά και επειδή θα εξασφαλίσει ότι το μητρικό γάλα θα περιέχει κατάλληλη αναλογία (1:1) ωμέγα-3 και ωμέγα-6 λιπαρών οξέων. Επιδημιολογικές μελέτες έχουν δείξει ότι παιδιά που γεννήθηκαν από υγιείς μητέρες και που έχουν θηλαστεί, έχουν καλύτερη απόδοση στο σχολείο. Η κατάλληλη λήψη ωμέγα-3 και ωμέγα-6 κατά τη διάρκεια της εγκυμοσύνης δεν ωφελεί μόνο το μωρό, αλλά και τη μητέρα μειώνοντας την πιθανότητα εμφάνισης προ-εκλαμψίας, τον κίνδυνο επιλόχειας κατάθλιψης και την πιθανότητα πρόωρων πόνων της γέννας.\nΑυτές εξαρτώνται από το είδος του απαραίτητου λιπαρού οξέος που λαμβάνεται, όπως π.χ. ωμέγα-6 από έλαιο νυχτολούλουδου ή ωμέγα-3 από ιχθυέλαιο. Τα απαραίτητα λιπαρά οξέα έχουν μια ήπια αραιωτική δράση στο αίμα και πρέπει να χρησιμοποιούνται με προσοχή από άτομα που παίρνουν αντιπηκτικά φάρμακα, όπως η βαρφαρίνη.


OXI ALLO KAPBOYNO: Οι Eλληνες δεν είναι οι μόνοι που αποσύρουν καταθέσεις\nΟι Eλληνες δεν είναι οι μόνοι που αποσύρουν καταθέσεις\nΗ πρόσφατη αναζωπύρωση των σεναρίων για έξοδο της Ελλάδας από το ευρώ οδήγησε στην απόσυρση καταθέσεων από τις ελληνικές τράπεζες αλλά, όπως φαίνεται, οι Έλληνες δεν είναι οι μόνοι Ευρωπαίοι που σκέφτονται και πράττουν έτσι.\nΚαταθέτες και σε άλλες ευρωπαϊκές χώρες έσπευσαν να αποσύρουν τα χρήματα τους\nΑυτή η φυγή καταθέσεων που εκτυλίσσεται σε αργή κίνηση, αν και δεν προκαλεί τον πανικό μίας ξαφνικής απόσυρσης χρημάτων (bank run), δεν σημαίνει ότι είναι λιγότερο ανησυχητική για το τραπεζικό σύστημα.\nΌπως αναφέρει το Reuters, καταθέτες και σε άλλες ευρωπαϊκές χώρες που πιέστηκαν από την οικονομική κρίση έσπευσαν να αποσύρουν τα χρήματα τους.\nΗ πολύπαθη Dexia στο Βέλγιο και η επίσης βελγική KBC έχασαν πέρυσι πάνω από 120 δισεκατομμύρια ευρώ σε καταθέσεις. Άλλα 30 δισ. έφυγαν από την Ιταλία.\nΠαρόμοια ήταν η κατάσταση και για δύο μεγάλες γαλλικές τράπεζες, την Credit Agricole και την BNP Paribas που ήταν αρκετά εκτεθειμένες στο ελληνικό χρέος.\nΤο ίδιο συμβαίνει και στην Ισπανία: η πρόσφατα κρατικοποιημένη Bankia έχασε ένα δισεκατομμύριο ευρώ καταθέσεων μέσα σε μία εβδομάδα.\nΥπενθυμίζεται φυσικά ότι στην Ελλάδα, από τις αρχές του 2010 ως σήμερα το ποσό των καταθέσεων πολιτών και επιχειρήσεων έχει μειωθεί κατά 72 δισεκατομμύρια ευρώ.\nΑν δεν τα επενδύουν σε διαχρονικά ασφαλείς επενδύσεις, όπως ο χρυσός και τα ακίνητα, οι καταθέτες μεταφέρουν τα χρήματα σε ασφαλείς χώρες εντός και εκτός ΕΕ.\nΜόνο στη Βρετανία και σε τέσσερις μεγάλες τράπεζες εισέρρευσαν 140 δισεκατομμύρια ευρώ.\nΣημαντικές ροές κατέγραψαν και η Deutsche Bank, η ελβετική Credit Suisse ακόμα και η ρωσική Sberbank.\nΑναρτήθηκε από kalanemos στις 02:59


7 απίστευτες χρήσεις της τεχνολογίας 3D printing στον πραγματικό κόσμο – My PC-PolyClinic\nPosted on 23 Αυγ 2018 8 Οκτ 2018 AuthorFounder & OwnerLeave a comment\nΤώρα που οι εκτυπωτές 3D είναι φθηνότεροι στην παραγωγή τους, οι ειδικοί προβλέπουν ότι δεν θα περάσει πολύς καιρός πριν γίνει κοινό να έχει κάποιος και στο σπίτι του. Ακόμη και σήμερα, ολοένα και περισσότερες εταιρείες συνειδητοποιούν τις προοπτικές από την εφαρμογή της τεχνολογίας των 3D εκτυπωτών στις δικές τους επιχειρήσεις. Πλέον, οι άνθρωποι εκτυπώνουν αντικείμενα για διάφορες χρήσεις, από τις κατασκευές και τις ιατρικές συσκευές, μέχρι και αντικείμενα αποκλειστικά για διασκέδαση. Ιδού μόνο κάποια από τα εκπληκτικά παραδείγματα της τρισδιάστατης εκτύπωσης το 2018.\nΗ εκτύπωση 3D ξεκίνησε τη δεκαετία του 1980 όταν ο Chuck Hull σχεδίασε και τύπωσε ένα μικρό ποτήρι. Τα 3D εκτυπωμένα αντικείμενα δημιουργούνται από ένα ψηφιακό αρχείο και από έναν εκτυπωτή που τοποθετεί διαδοχικά στρώματα υλικού έως ότου ολοκληρωθεί η δημιουργία του αντικειμένου. Χρησιμοποιεί λιγότερο υλικό από την παραδοσιακή κατασκευή. Τα περισσότερα υλικά που χρησιμοποιούνται στην εκτύπωση 3D είναι θερμοπλαστικά -ένας τύπος πλαστικού που γίνεται υγρό όταν θερμαίνεται αλλά στερεοποιείται όταν κρυώσει. Ωστόσο, καθώς η τεχνολογία ωριμάζει, οι ερευνητές βρίσκουν νέα υλικά -ακόμη και εδώδιμα- που μπορούν να εκτυπωθούν σε 3D.\nΠροσθετικά άκρα και άλλα μέρη του σώματος\nΑπό τους κτηνιάτρους που έχουν κατασκευάσει 3D μάσκες για να βοηθήσουν σκύλους να ανακάμψουν από σοβαρούς τραυματισμούς του προσώπου, μέχρι τις χρήσεις αντικειμένων στα χειρουργεία, τα προσθετικά άκρα και τα μοντέλα τμημάτων του σώματος, οι εφαρμογές της 3D εκτύπωσης στην ιατρική είναι άπειρες. Σε ένα πείραμα που διεξήχθη από το Northwestern University Feinberg School of Medicine στο Σικάγο, ένα ποντίκι με εκτυπωμένες ωοθήκες γέννησε υγιή νεογνά.\nΣπίτια και άλλα κτίρια\nΣε λιγότερο από 24 ώρες, ένα σπίτι 120 τμ. κατασκευάστηκε σε ένα προάστιο της Μόσχας με τεχνολογία 3D εκτύπωσης. Οι δυνατότητες γρήγορης ανέγερσης σπιτιών και άλλων κατασκευών με τρισδιάστατη εκτύπωση είναι ιδιαίτερα ελκυστικές, αφού ο χρόνος είναι κρίσιμος όταν θα πρέπει να δημιουργηθούν καταφύγια έκτακτης ανάγκης για περιοχές μετά από φυσική καταστροφή. Επιπλέον, οι δυνατότητες για την υλοποίηση νέων αρχιτεκτονικών οραμάτων, που δεν ήταν προηγουμένως δυνατές με τις τρέχουσες μεθόδους κατασκευής, θα οδηγήσει σε καινοτομίες σχεδιασμού. Ένα ολόκληρο διώροφο σπίτι εκτυπώθηκε με την εν λόγω τεχνολογία σε μόλις 45 ημέρες από την αρχή μέχρι το τέλος στο Πεκίνο. Ερευνητές από τη Γερμανία εκτύπωσαν και τρισδιάστατο γυάλινο σπίτι, που σήμερα διατίθεται μόνο σε μέγεθος μινιατούρας, αλλά ήταν οι πρώτοι που κατάφεραν να βρουν πώς να εκτυπώσουν 3D με γυαλί.\nΒρώσιμη 3D εκτύπωση\nΑν εξετάσει κανείς τις παραδοσιακές τεχνικές διακόσμησης γλυκών, είναι πολύ παρόμοιες με την διαδικασία εφαρμογής 3D εκτύπωσης. Ακριβώς όπως και στην τριδιάστατη εκτύπωση με πλαστικό, ένας εκτυπωτής 3D με σοκολάτα ξεκινά με ένα ψηφιακό σχέδιο και δημιουργεί στρώματα σοκολάτας. Έτσι το αντικείμενο δημιουργείται στρώμα με στρώμα. Δεδομένου ότι η σοκολάτα σκληραίνει γρήγορα σε θερμοκρασία δωματίου, είναι ένα ιδανικό βρώσιμο υλικό για 3D εκτύπωση, αλλά οι εταιρείες έχουν εκτυπώσει άλλες βρώσιμες δημιουργίες από παγωτό και ζύμη μπισκότων.\nΗ Defense Distributed ήταν η πρώτη που δημιούργησε ένα τριδιάστατο όπλο το 2013 που ονομάζεται Liberator. Ενώ υπάρχουν τριδιάστατοι εκτυπωτές που μπορούν να χρησιμοποιήσουν μέταλλο, είναι πολύ ακριβοί, οπότε το Liberator εκτυπώθηκε με πλαστικό.\nΥπάρχουν πολλές εφαρμογές σε διάφορες βιομηχανίες όπως η αυτοκινητοβιομηχανία, η αεροδιαστημική και άλλες για την εκτύπωση 3D, από την εκτύπωση εξαρτημάτων αντικατάστασης μηχανημάτων και πρωτοτύπων νέων προϊόντων, στη δημιουργία καλουπιών και εργαλείων για τη βελτίωση της αποτελεσματικότητας της παραγωγικής διαδικασίας.\nΑπό το εξαιρετικό 3Dvarius, εμπνευσμένο από ένα βιολί Stradivarius, μέχρι φλάουτα και μπαγιό, δημιουργήθηκαν διάφορα μουσικά όργανα και μέρη οργάνων όπως στόμια με τη χρήση 3D εκτυπωτών. Στην πραγματικότητα, η πρώτη συναυλία στο κόσμο με μια 3D τυπωμένη μπάντα (ντραμς, πλήκτρα και δύο κιθάρες) πραγματοποιήθηκε στο Πανεπιστήμιο Lund της Σουηδίας.\nΟτιδήποτε μπορείτε να σκεφτείτε\nΤο πιο εξαιρετικό πράγμα στην εκτύπωση 3D είναι ότι μπορεί να χρησιμοποιηθεί για να δημιουργήσει σχεδόν οτιδήποτε μπορείτε να σκεφτείτε. Απλώς απαιτεί το ψηφιακό αρχείο και το σωστό υλικό. Πηγή: www.capital.gr\n← Previous Previous post: Τα νέα iPhone θα ενσωματώνουν μια σημαντική λειτουργία\nNext → Next post: Η Google ανέθεσε την ψύξη data centers της σε τεχνητή νοημοσύνη


«Κάν΄ το όπως η μαμά...» - Ειδήσεις - νέα - Το Βήμα Online\n«Κάν΄ το όπως η μαμά…»\nΗ σχέση μητέρας- κόρης, πολυεπίπεδη, σημαντική ως πηγή τροφοδοσίας, φαίνεται ότι λειτουργεί και ως πυξίδα για το μορφωτικόεπαγγελματικό μέλλον των ανηλίκων. Βρετανικές έρευνες έδειξαν προσφάτως σημαντική επιρροή των μητέρων προς τις κόρες, επιρροή που ωθεί τελικά τα παιδιά να ανέβουν τα σκαλιά της κοινωνικής ιεραρχίας- διαστρωμάτωσης. Με άλλα λόγια, τα μορφωτικά επιτεύγματα των θυγατέρων θεωρούνται αποτέλεσμα κυρίως της θηλυκής γονεϊκής επιρροής, ωθώντας τους κοινωνικούς επιστήμονες να τη χαρακτηρίζουν «κλειδί» για την κοινωνική κινητικότητα.\n« Από τη στιγμή που τα παιδιά μπαίνουν στην τροχιά του σχολείου, αρχίζεις να αποκτάς στοιχεία για την προσωπικότητά τους, και να φαντάζεσαι- κατά κάποιον τρόπο-τι θα μπορούσαν να κάνουν ως ενήλικοι» λέειη κυρία Αργυρούλα Καραγεώργου , δασκάλα, μετεκπαιδευμένη στην Ειδική Αγωγή, απόφοιτος της Νομικής Αθηνών και διευθύντρια σήμερα στο 9ο Δημοτικό Σχολείο Αγ. Αναργύρων. « Και τα ίδια τα παιδιά δίνουνάλλωστεπληροφο- ρίες για τις επιθυμίες τους στα κείμενα του “Σκέφτομαι και γράφω”, πληροφορίες που γίνονται αφορμή προς συζήτησηστο σπίτι».\nΗ κυρία Καραγεώργου παραδέχεται την επιρροή που έχει ασκήσει στα κορίτσια της. « Αναπόφευκτακάθε παιδίτο βλέπεις ως προέκταση του εαυτού σου, πόσω μάλλον όταν ανήκει στο ίδιο φύλο. Προσωπικάπάντα πίστευα στο αγαθό της μόρφωσης, πώς θα μπορούσα να μην τους μεταδώσω μια τόσο βασική αξία; Είχαν ασφαλώς και ανάλογα ερεθίσματα. Παντρεμένη σε μικρή ηλικία, είχα ήδη αποκτήσει την πρώτη μου κόρηόταν διένυα τις εξεταστικές στη Νομική Αθηνών. Δεν μπορώ να ξεχάσω τη σκηνή με το παιδί να κρατάει ανάποδα τον Αστικό Κώδικα, γράφοντας άτσαλα το όνομά του στις σελίδες του».\nΔεν έλειψαν βεβαίως οι πειραματισμοί.\nΗ πρωτότοκη Αγγελίνα Τσούνα, τελειόφοιτη σήμερα του Τμήματος Αισθητικής και Κοσμετολογίας στο ΤΕΙ Αθηνών, αλλάκαι η 16χρονη, μαθήτρια ακόμη, Γιούλη Τσούνα δοκίμασαν κλίσεις, τάσεις, ενδιαφέροντα μέσα από διαφορετικές δραστηριότητες- μπαλέτο, παραδοσιακούς χορούς, αθλήματα, πιάνο.\n« Θέλω να πιστεύω ότι δεν ήμουν πιεστική, ότι δεν τους φόρτωσα τα “θέλω” μουστις επαγγελματικές επιλογές τους. Ηξεραν όμως και εκείνεςότι πυρήνας της διαπαιδαγώγησής τους ήταν η μόρφωση, και πέραν της δευτεροβάθμιας εκπαίδευσης.\nΑντιθέτως, πρέπει να το ομολογήσω, ήμουν κάθετη στον προσανατολισμό του ελεύθερου χρόνου τους. Φανατική πολέμια της τηλεόρασης, τις άφηνα μεν να παρακολουθούναλλά τις… κυνηγούσα να τηρούν ένα μέτρο.\nΗ Γιούλητου χρόνου θα δώσει εξετάσεις (ενδιαφέρεται για τη Φαρμακευτική, ενώ θέλει να ολοκληρώσει και τις σπουδές της στο πιάνο). Με νοιάζει να διαβάζει κυριακάτικες εφημερίδες, τις προωθώ στο σπίτι». Ορια αλλά και τρυφερότητα\nΣυστηματικό αγώνα για να «θωρακίσει» σε όλα τα επίπεδα τις θυγατέρες της, την Ηώ (αριστερά) και την Ηλέκτρα Λυγεράκη, κάνει η κυρία Ρένα Μιχαήλ\n«Προσπαθώ, όσο μπορώ πιο τρυφερά, να τους δείξω τα όριαστα οποία θα πρέπει να κινούνται αφήνοντας εκείνεςνα ακολουθήσουν αυτό που τους αρέσει πραγματικά, αυτό με το οποίο θα ήταν χαρούμενες και ευτυχισμένες» δηλώνει η κυρία Ρένα Μιχαήλ, απόφοιτος του Οικονομικού Τμήματος της Νομικής Αθηνών, με μεγάλη εργασιακή πείρα ως διευθύντρια εισαγωγών, σε επώνυμες εταιρείες με εξειδίκευση στον χώρο της μόδας.\n« Ασφαλώς και θα ήθελα να κάνουν περισσότερα πράγματα από αυτά που κατάφερα εγώ. Ακόμη και σε συναισθηματικό επίπεδο, θα τις ήθελα πιο σκληρές και ανθεκτικές- οι καιροί έχουν αλλάξει δραματικά. Κάνω συστηματικό αγώνα να τις θωρακίσω, σε όλα τα επίπεδα, ώστε να μην υπολείπονται σε τίποτε όταν βγουν μόνες τους πιαστην κοινωνία. Φροντίζω να χρησιμοποιώ παραδείγματαστον διάλογο μαζί τους, για να τις πείσω ότι κάτι θα λειτουργήσει αργότερα προς όφελός τους. Τις προάλλες, για παράδειγμα, συνέδεα την οικονομική ανεξαρτησία κάποιας που γνωρίζουνμε τη δυνατότητα να παραδίδει μαθήματα πιάνου, που ως τότε ήταν απλό χόμπι για εκείνη». Ο καμβάς της οικογενειακής αναζήτησης ώστε η ΗώΛυγεράκη, 12,5 ετών, και η Ηλέκτρα Λυγεράκη, 9 ετών, να κάνουν τις επιλογές τους περιλαμβάνει μπαλέτο, κολύμπι, τένις και πιάνο.\n« Δεν κάνω όνειρα για λογαριασμό τους » προσθέτει η κυρία Μιχαήλ. « Δεν μπορώ ωστόσο να αγνοήσω τα χαρακτηριστικά τους. Εχουν άριστη σχολική επίδοσηκαι είναι δεκτικές σε ερεθίσματα. Η Ηώ, πιο καλλιτεχνική φύση, μιλάει για αρχιτεκτονική, Σχολή Καλών Τεχνών, ακόμη και για σχέδιο μόδας- προφανώς επηρεασμένη από τα δικά μου επαγγελματικά ενδιαφέροντα. Η Ηλέκτρα, πιο εξωστρεφής, δείχνει να γοητεύεται από τα μίντια. Εχουμεόμωςμεγάλη διαδρομή ακόμη μπροστά μας…».


Στο σχολείο : Mμμμ...μελομακάρονα!\nΑναρτήθηκε από Thomai Matani στις 5:41 π.μ.\nΕιρήνη Σολακάκη 22 Δεκεμβρίου 2015 - 7:45 π.μ.\nΧαιρόμαστε με τη χαρά σας....και του χρόνου...\nThomai Matani 22 Δεκεμβρίου 2015 - 8:29 π.μ.\nΚαι του χρόνου! Χρόνια πολλά και αγαπημένα!


CANON POWERSHOT G9 X MARK II – Photonet: για το φωτογράφο και τη φωτογραφία\nΜε μινιμαλιστική σχεδίαση και ρετρό αισθητική.\nΗ Canon ανακοινώνει την ανανέωση της βραβευμένης σειράς PowerShot G, με την PowerShot G9 X Mark II, μια εξαιρετικά λεπτή φωτογραφική μηχανή που χωρά άνετα στην τσέπη. Προσφέρει ταχύτατη συνεχόμενη λήψη μέχρι 8,2 fps και μεγάλο αισθητήρα τύπου 1.0, ανάλυσης 20,1 megapixels και τον επεξεργαστή DIGIC 7 της Canon, ενώ υπόσχεται υψηλή απόδοση και άμεση απόκριση.\nΤο σύστημα σταθεροποίησης εικόνας συνίσταται σε δύο αισθητήρες και παρέχει διόρθωση 3,5 στοπ, χρησιμοποιώντας επεξεργασία παράλληλης σταθεροποίησης, κάτι που είναι χρήσιμο για φωτογράφηση εν κινήσει και για διατήρηση σταθερού κάδρου, ακόμη κι αν δεν μπορείτε να διατηρήσετε σταθερό το χέρι σας. Ειδικά χαρακτηριστικά της νέας φωτογραφικής μηχανής εξασφαλίζουν την ετοιμότητά της, για οποιαδήποτε στιγμή εμφανιστεί μια ξαφνική ευκαιρία για φωτογράφηση, όπως η εμφάνιση ενός ζώου ή μια παράσταση του δρόμου: συνεχόμενη λήψη στα 8,2 καρέ ανά δευτερόλεπτο, σε συνδυασμό με αυτόματη εστίαση 0,14 δευτερολέπτων. Η PowerShot G9 X Mark II είναι εξοπλισμένη με οπτικό ζουμ 3x και ευρυγώνιο φακό 28mm.\nΟ αισθητήρας μειώνει σημαντικά τον οπτικό θόρυβο και βελτιώνει το δυναμικό εύρος, αποδίδοντας με την ίδια αξιοπιστία μέρα και νύχτα, ενώ ο φακός f/2.0 επιτρέπει τη διέλευση περισσότερου φωτός, χαρίζοντας την ελευθερία να χρησιμοποιήσετε χαμηλότερη ευαισθησία ISΟ ή υψηλότερες ταχύτητες κλείστρου, και να δημιουργήσετε όμορφο εφέ θολού παρασκηνίου. Το νέο φίλτρο Auto ND περιορίζει τη διέλευση φωτός από το κλείστρο, επιτρέποντας τη χρήση μεγαλύτερων ταχυτήτων κλείστρου, χωρίς υπερέκθεση.\nΑπελευθερώστε τον κινηματογραφιστή που κρύβετε μέσα σας και δημιουργήστε απίθανες ταινίες Full HD. Η βελτιωμένη παρακολούθηση αντικειμένων του επεξεργαστή DIGIC 7, σας εξασφαλίζει ότι θα συλλάβετε τα πάντα, από μεγάλες, ξαφνικές κινήσεις, μέχρι μικρές αλλαγές, όπως αυτές στην έκφραση του προσώπου. Είτε κάνετε αναρρίχηση στο βουνό, ή εξερευνάτε την πόλη, δε χρειάζεται να μείνετε ακίνητοι. Το σύστημα δυναμικής σταθεροποίησης εικόνας της Canon (Canon Dynamic Image Stabilisation), κάνει αυτόματες διορθώσεις στο κούνημα της μηχανής, επιτρέποντας να φωτογραφίσετε από κάθε γωνία και εν κινήσει. Η PowerShot G9 X Mark II διαθέτει και λειτουργία Time-Lapse, με μια πληθώρα ρυθμίσεων.\nΗ PowerShot G9 X Mark II διαθέτει μινιμαλιστική σχεδίαση και ρετρό αισθητική, χάρη στο συμπαγές σώμα από αλουμίνιο, το οποίο είναι κατά 25% μικρότερο από την προκάτοχό της. Ζυγίζει 206 γραμμάρια. Το διαισθητικό σύστημα ελέγχου της οθόνης αφής LCD δίνει στον χρήστη τον πλήρη έλεγχο και πρόσβαση στις ρυθμίσεις, χωρίς να χρειάζεται μεγάλα κουμπιά. Την ίδια στιγμή ο δακτύλιος ελέγχου του φακού δίνει μεγαλύτερο έλεγχο πάνω στο διάφραγμα, την ταχύτητα του κλείστρου και το ζουμ.\nΔιατηρήστε ανοικτή την επικοινωνία σας, έχοντας πλήρη συνδεσιμότητα στη διάθεσή σας μέσω του κουμπιού Wi-Fi. Η λειτουργία δυναμικής σύνδεσης NFC σας επιτρέπει να συνδέεστε γρήγορα και να μεταφέρετε τις φωτογραφίες σας σε έξυπνες συσκευές, όπως το Canon Connect Station, για να μοιράζεστε εύκολα και να αποθηκεύετε με ασφάλεια τις φωτογραφίες και τις ταινίες σας. Με το νέο σύστημα συμβατότητας Bluetooth μπορείτε να διατηρήσετε μια μόνιμη σύνδεση με την φωτογραφική μηχανή, έτσι ώστε να βλέπετε και να μοιράζεστε τις φωτογραφίες σας με το κινητό ή το tablet, ακόμη κι αν έχετε τη μηχανή φυλαγμένη κάπου. Με τη βοήθεια αυτού του χαρακτηριστικού μπορείτε επίσης να πραγματοποιήσετε απομακρυσμένες ασύρματες λήψεις και να μπείτε μπροστά από τον φακό, για να πραγματοποιήσετε ομαδικές λήψεις ή selfies που ξεχωρίζουν. Χάρη στη φόρτιση μέσω USB, μπορείτε να φορτίσετε τη μηχανή σας, με βολικό τρόπο, οπουδήποτε κι αν οι περιπέτειές σας, σας οδηγήσουν.\nH μαύρη εκδοχή της PowerShot G9 X Mark II.


Δε σε χόρτασα, ρουφιάνα! - Pillowfights.gr\nBedroom Έρωτας είναι ο Γιάννης Δε σε χόρτασα, ρουφιάνα!\nΙωάννης Καράπογλου 25/06/2016\nΟι λέξεις θέλουν να βγουν και το πληκτρολόγιο να πάρει φωτιά αλλά νιώθουν αμήχανα τα χέρια. Θέλω άλλη μια φορά να μιλήσω για σένα και να σε συστήσω στον κόσμο, να σε γνωρίσω σε όλους όσοι τύχει και διαβάσουν τούτο εδώ αλλά σαστίζω.\nΠέρασε καιρός. Συνηθισμένη, τυπική ερωτική ιστορία. Αναρωτιέμαι κι αγωνιώ για το αν έχεις βρει την ευτυχία, αν βρήκες τον έρωτα που αξίζεις και δεν κατάφερα να σου εμπνεύσω εγώ και ξέρω καλά μέσα μου πως όσο κι αν ζηλέψω που θα σε δω με άλλον, μια μικρή βρόμικη γωνίτσα του εγκεφάλου μου θα χαρεί κι ας με τρώει η σκέψη πως θα υπάρξουν άλλα χείλη εκτός από τα δικά μου, που θα σε αγγίξουν.\nΤην ευτυχία τη βρίσκουμε μέσα μας όλοι λένε μα την ευτυχία εγώ τη βρήκα στα γαμημένα τα δόντια σου τις στιγμές που σου έκλεβα το γέλιο σου, βλέπεις. Οπότε τα πράγματα είναι σοβαρά. Γιατί τόσο καιρό μετά εγώ ακόμα σαστίζω στις μικρές, σχεδόν αόρατες εμφανίσεις που κάνεις στη ζωή μου. Αξιολύπητος πια, οι φίλοι μου γελάνε όταν αναφέρω το όνομά σου και το δικό μου όνομα δεν υπάρχει πια ούτε σαν σκέψη στο κεφάλι σου.\nΜου έμεινες απωθημένο. Ζήσαμε τόσα μαζί και παρ’όλα αυτά εγώ στο μυαλό μου σ’ έχω σαν το μεγαλύτερό μου απωθημένο. Δε σε χόρτασα, ρουφιάνα. Δε χόρτασα τα φιλιά σου ούτε τη σιχαμερή μυρωδιά σου. Τις συνήθειές σου τις ηλίθιες, δεν τις χόρτασα. Δε μου λείπουν τα κλισεδιάρικα του τύπου «Μέσα από σένα αγάπησα εμένα» και μαλακίες τούμπανα.\nΜου έλειψε η γκρίνια σου όταν είχες περίοδο και με ζάλιζες με ηλίθιες σκέψεις, το σιχαμερό διάβασμα που έκανες για την εξεταστική, τα λυγδιασμένα μαλλιά σου στο κεφάλι μου κάθε μέρα που ξυπνάγαμε με 40 βαθμούς έξω. Μου λείψανε οι καλημέρες που δε μου έστελνες ποτέ και που πάσχισα να σου μάθω να τις στέλνεις. Βλέπεις; Μου λείψανε ακόμα και πράγματα που δεν έκανες ποτέ.\nΚαι είναι άλλες που μπορεί να έκαναν τα πάντα για μένα, αγάπες που θα έδιναν χίλια πράγματα παραπάνω από σένα αλλά εγώ με σένα κούμπωσα, οι άλλες αγκαλιές μου φαίνονται ξένες, τα βράδια ξυπνάω και σε σκέφτομαι, χαμογελάω γιατί φέρνω τη μορφή σου δίπλα μου για λίγο και μετά τσουπ! Έφυγες πάλι μακριά.\nΣ’ αγαπάω γιατί κατάφερες παραπάνω από το να μου δώσεις έμπνευση. Σ’ αγαπάω γιατί χωρίς εσένα ένιωσα να γίνομαι ένα μηδενικό με όσα γράφω, ένας αξιοθρήνητος νεάκος που γράφει για έναν ανεκπλήρωτο έρωτα, που πονάει και γράφει για την αγάπη του. Ξέρεις τι ντροπή είναι αυτή; Ξέρεις τι όνειδος και σιχαμένο είναι να μη σε νοιάζει αν αυτά που γράφεις σε κάνουν στα μάτια του άλλου ένα απλό, τεράστιο, ολοστρόγγυλο μηδενικό; Να σε έχουν στο μυαλό τους όλοι ως τον «γλυκούλη που αγαπάει μωρέ ο καημένος» κι άλλα τέτοια θλιβερά ζουζουνίστικα;\nΓι’ αυτό σ’ αγαπάω. Γιατί με έκανες μηδενικό κι όμως για σένα είμαι σίγουρος πως αυτό το νούμερο αξίζει. Δε θα κοιμάμαι σ’ άλλα κρεβάτια. Το μυαλό μου έχει κλείσει από σκέψεις ερωτικές, ρομαντικές, από αυτές με τις οποίες ζούσα. Το μυαλό μου το τρέφεις μονάχα εσύ.\nΑλλά ξέρω πως δε θα γυρίσεις γιατί δεν κατάφερα τούτο το γαμημένο απόφθεγμα να το κάνω τρόπο ζωής. Δεν μπόρεσα να γίνω από τους πολλούς, ο ένας. Εγώ είμαι σαν πολλούς άλλους, εσύ δε μοιάζεις με καμία. Σε ευχαριστώ γιατί για σένα έπεσα τόσο χαμηλά που κατάλαβα πως τη μεγαλύτερη αξία την έχει ο κρότος παρά η λάμψη.


Συγγνώμη εαυτέ μου που δεν σε φρόντισα. - LoveLetters\nHome Ψυχολογια Συγγνώμη εαυτέ μου που δεν σε φρόντισα.\nNow reading: Συγγνώμη εαυτέ μου που δεν σε φρόντισα.\nΣυγγνώμη εαυτέ μου που δεν σε φρόντισα.\nΞέρω. Ξέρω πως σε ταλαιπώρησα πολύ. Έκλαψα, φώναξα, έμεινα σιωπηλή, έβρισα. Ξέρω πως καμιά φορά ήμουν πολύ αυστηρή, πολύ σκληρή, πως σου γκρέμιζα τα όνειρα κι ας τα φτιάχναμε παρέα. Ξέρω πως δεν σε υποστήριξα κι ας ήμουν η μόνη που μπορούσε να το κάνει ειλικρινά.\nΞέρω εαυτέ μου πως δεν υπήρξα σωστή απέναντι σου. Πως τις πετρούλες που έβαζες για να μην χαθείς κάπου ανάμεσα στους λυγμούς και στις φωνές εγώ τις κλώτσαγα μακριά, πολύ μακριά, τόσο που στο τέλος έχανες τον δρόμο σου. Έμενες μόνος να ψάχνεις να βρεις κάπου να πιαστείς.\nΞέρω πως τις ελπίδες που έφτιαχνες με τόσο κόπο εγώ τις ποδοπατούσα σε κάθε ευκαιρία και με κάθε δικαιολογία. Ξέρω πως την στιγμή που ήθελες εμψύχωση εγώ το μόνο που έκανα ήταν να σε μειώνω, να σε βρίζω και να σε υποτιμώ. Ξέρω πως όταν καμιά φορά ονειρευόσουν ερχόμουν και πέταγα μαύρο καπνό πάνω στα ροζ σου σύννεφα.\nΞέρω πως δεν υπήρξα εκεί για σένα. Για τους άλλους. Πάντα για τους άλλους. Η καλύτερη υποστηρίκτρια, η καλύτερη φίλη, η καλύτερη σύμβουλος. Και για σένα; Τι έκανα εγώ για σένα;\nΣε μείωνα, σε χλεύαζα, σε υποτιμούσα σε κάθε ευκαιρία. Σαν να μην άξιζες ούτε στάλα από την υποστήριξη, τη φιλία, την εμψύχωση μου.\nΣαν να ήσουν ότι πιο ασήμαντο υπάρχει. Πάντα ερχόντουσαν πρώτοι οι άλλοι. Και σου έλεγα, “ε και τι έγινε; Κάτσε για λίγο στην άκρη, οι άλλοι έχουν σημαντικότερα προβλήματα από εσένα. Τα δικά σου δεν είναι προβλήματα. Ανοησίες είναι. Μην μιλήσεις, τους ζαλίζεις.”. Και καθώς στα έλεγα αυτά χανόταν κάθε φορά και ένα κομμάτι σου.\nΚάπου ξεχνιόταν. Κάπου ανάμεσα στα κλάματα και τις φωνές. Κάπου ανάμεσα στα παράπονά σου, στις ανασφάλειές σου που δεν είχες κανέναν να τις καθησυχάσει. Στα διλήμματά σου που κανείς δεν σε βοήθησε να ξεπεράσεις γιατί μπροστά στα διλήμματα άλλων ήταν μηδαμινά.\nΚάπου ανάμεσα στα πρωινά που ξυπνούσες και δεν ήθελες να σηκωθείς από το κρεβάτι γιατί ήξερες πως είναι μάταιος κόπος. Γιατί ήξερες πως και ετούτη η μέρα δεν θα έχει τίποτα διαφορετικό από την προηγούμενη ή την ημέρα πριν από αυτή. Γιατί ήξερες πως θα παραγκωνιστείς και θα θυσιαστείς στο βωμό της συμπαράστασης προς τους άλλους.\nΚάπου ανάμεσα στα αναφιλητά σου και στη θλίψη σου που κανείς δεν σε καταλαβαίνει. Κάπου ανάμεσα στα σημαντικότερα προβλήματα των άλλων που πάντα έμπαιναν πριν από τα δικά σου προβλήματα. Που έκλεβαν την δική σου θέση και στοιβάζονταν μπροστά σου ρουφώντας σου τον αέρα. Κλέβοντας σου κάθε φορά και λίγη από την αξιοπρέπειά σου. Θαβόσουν κάτω από στήλες προβλημάτων.\nΆλλων προβλημάτων όχι των δικών σου. Γιατί τα δικά σου τα έκρυβες καλά. Τα καταχώνιαζες και περίμενες πότε θα ασχοληθώ λιγάκι έστω και μαζί τους. Και όσο χανόντουσαν τα κομμάτια σου χανόσουνα και εσύ στη θλίψη σου και εγώ απλώς κοιτούσα.\nΚοιτούσα από μακριά. Φοβόμουν να πλησιάσω βλέπεις. Φοβόμουν την αντίδραση σου. Έπειτα από τόση αδιαφορία πως θα μπορούσα να σε πλησιάσω τείνοντας σου μία χείρα φιλίας;\nΌμως όλα αυτά τελείωσαν. Τελείωσαν γιατί σε ταλαιπώρησα πολύ εαυτέ μου. Σε κατασπάραξα. Σε ρήμαξα. Δεν έχει μείνει ίχνος του ποια ήμουν πριν. Δεν έχει μείνει ίχνος ελπίδας. Ξέρεις καμιά φορά είναι πολύ πιο εύκολο να αντιμετωπίζουμε τα προβλήματα των άλλων παρά τα δικά μας.\nΤο να βοηθάς σου παρέχει μια ανακούφιση. Ανακούφιση γιατί μπορεί να μην μπορείς να λύσεις τα δικά σου προβλήματα αλλά αυτό δεν πάει να πει πως είσαι άχρηστος, γιατί λύνεις των άλλων. Και ξεχνιέσαι. Και ενθουσιάζεσαι που είσαι τουλάχιστον κάπου χρήσιμος αφού στη δική σου ζωή μόνο σαν κομπάρσος παίζεις.\nΤελείωσαν όμως όλα αυτά. Από εδώ και στο εξής θα ασχοληθώ με εσένα εαυτέ μου. Σε παραμέλησα το ξέρω. Ήρθε λοιπόν η ώρα να επανορθώσω. Ξέρω δεν θα είναι εύκολο, μα θα κάνω μια προσπάθεια. Στο κάτω κάτω για να φτάσεις στην κορυφή πρέπει να πιάσεις πάτο. Και εσύ έπιασες πάτο καιρό τώρα. Ήρθε η ώρα να ανέβουμε λοιπόν.\nΝα σφίξουμε τα δόντια και να παλέψουμε τα προβλήματά μας. Ίσως να μην βρούμε αμέσως λύση. Ίσως να μην βρούμε καμία λύση. Μα τουλάχιστον θα τα έχουμε παλέψει. Μαζί. Δεν θα τα στοιβάξουμε σε μία γωνία κάνοντας πως δεν υπάρχουν, πως είναι ασήμαντα. Κι ας μας πουν εγωιστές. Ούτως ή αλλιώς ποιος δεν είναι εγωιστής πλέον; Από εδώ και στο εξής εγώ για σένα και εσύ για μένα. Για κανέναν άλλο εαυτέ μου. Για κανέναν!


Atlantis Club - Γεμάτος αυτοπεποίθηση ο Φεντ Γεμάτος αυτοπεποίθηση ο Φεντ\nΓεμάτος αυτοπεποίθηση ο Φεντ\nΟ Ρότζερ Φέντερερ εύχεται καλή ανάρρωση στον Ράφα Ναδάλ, αλλά παραδέχεται ότι η απουσία του από το US Open… ανοίγει ένα παράθυρο.\n“Ελπίζουμε να γίνει σύντομα καλά και να επιστρέψει στο τουρ”, είπε ο πέντε φορές νικητής στη Νέα Υόρκη. “Παράλληλα, όμως, πιστεύω ότι υπάρχει μια ευκαιρία να εκμεταλλευτείς το γεγονός ότι δεν είναι εδώ. Είναι ένας λιγότερος δύσκολος παίκτης να κερδίσεις”.\nΠέρυσι ο Φεντ ηττήθηκε στον τέταρτο γύρο της διοργάνωσης από τον Τόμι Ρομπρέδο, που είχε χάσει και τις δέκα προηγούμενες αναμετρήσεις τους. “Πέρυσι προσπαθούσα να πείσω τον εαυτό μου ότι έχω μια ευκαιρία, γιατί θεωρώ πως αν είχες μια φορά επιτυχία και ξέρεις πώς να κερδίσεις major, μπορείς να το ξανακάνεις. Χρειάζεσαι, όμως, λίγη περισσότερη τύχη και να ανοίξει το ταμπλό. Διότι ένιωθα ότι θα ήταν δύσκολο για εμένα να κερδίσω τενίστες του Top 5, του Top 10. Ένιωθα ότι είχα περισσότερα περιθώρια από το Νο.10 στο Νο.30. Όμως, η αυτοπεποίθηση έφευγε γιατί δεν μπορούσα να κινηθώ καλά. Φοβόμουν ότι θα είχα άλλο ένα πισωγύρισμα, τα πράγματα δεν ήταν όσο απλά είναι φέτος”.\nΜιλάμε για ένα εξαιρετικό 2014, αλλά πολύ περισσότερο για ένα εξαιρετικό καλοκαίρι… “Φέτος έχω παίξει πολλά καλά παιχνίδια. Όχι μόνο στο Τορόντο και το Σινσινάτι. Και έρχεσαι στο US Open και θυμάσαι πώς είναι να κερδίζεις τουρνουά. Και το συνηθίζεις. Σχεδόν ξεχνάς πώς χάνεις πόντο και η αυτοπεποίθηση ανεβαίνει. Όλα φαίνονται απλά. Ανυπομονώ για τη διοργάνωση γιατί ξέρω ότι μπορώ να πάω καλά. Ελπίζω φέτος να το δείξω στο κορτ”.\nΟ πρώτος αντίπαλος του 33χρονου Ελβετού την Τρίτη (26/8) είναι ο Αυστραλός Μαρίνκο Ματόσεβιτς, ο οποίος δύσκολα μπορεί να προκαλέσει… προβληματισμό. “Ξέρω ότι μπορεί να παίξει επικίνδυνο τένις, αλλά θεωρώ ότι εξαρτάται από τη δική μου ρακέτα. Πρέπει να τον κάνω να δουλέψει σκληρά σε όλη τη διάρκεια του αγώνα”.


LEGO Star Wars A-Wing vs. TIE Silencer Microfighters (75196) - ZAHARIAS ESHOP\nLEGO Star Wars A-Wing vs. TIE Silencer Microfighters (75196)\nΠολέμησε με το TIE Fighter του Kylo Ren και το A-wing της Αντίστασης σε μία μονομαχία μικρομαχητικών στο βαθύ διάστημα! Τοποθέτησε τις μίνι φιγούρες στην κορυφή των σκαφών τους, γέμισε τους εκτινασσόμενους πυραύλους και πέτα προς τη δράση. Υπάρχει επίσης ένας μίνι σταθμός συντήρησης για να διατηρούνται τα σκάφη σε εξαιρετική κατάσταση. Καλή τύχη, πολεμιστή!\nΗ συσκευασία περιέχει 188 κομμάτια\nΔΙΑΣΤ ΣΥΣΚ M: 26,2 Π: 4,8 Υ: 14,0


Allianz: "Ολισθηρό το οδόστρωμα στην Ευρώπη" - Insurance World\nin Featured, Διεθνείς Ειδήσεις, Ειδήσεις 26/11/2019, 08:30 0\nΜετάφραση απόδοση από το Allianz.com: Ελενα Ερμείδου\nΤο απερχόμενο 2019 θα μπορούσε να χαρακτηριστεί ως το χειρότερο έτος σε ό,τι αφορά τους ρυθμούς ανάπτυξης του διεθνούς εμπορίου, παρά ταύτα το διεθνές εμπόριο θα μπορούσε να πάρει τα πάνω του τον επόμενο χρόνο προβλέπει το τελευταίο Δελτίο για το Παγκόσμιο Εμπόριο της Allianz Research.\nΟι κοινωνικές αναταραχές έκαναν την εμφάνιση τους σε διάφορα μέρη του κόσμου, οι αγορές χόρευαν στο ρυθμό των ΗΠΑ και της Κίνας, και η πολιτική αβεβαιότητα μας κρατούσε σε εγρήγορση με το καθένα μας να προσπαθεί να μαντέψει την έκβαση των παγκοσμίων υποθέσεων.\nΓια το παγκόσμιο εμπόριο, αγαθών και υπηρεσιών, ίσως το 2019 ήταν το χειρότερο έτος της δεκαετίας. Σύμφωνα με τις μετρήσεις της Allianz το παγκόσμιο εμπόριο συρρικνώθηκε κατά 1,7% το 2019, με απλά λόγια, χάθηκαν περίπου 420 δισεκατομμύρια έσοδα παγκοσμίως από τους εξαγωγείς.\nΘα βελτιωθεί η κατάσταση;\nΔεν μπορούμε να πανηγυρίζουμε για τίποτα ακόμα, αλλά τα χειρότερα πρέπει να τα έχουμε αφήσει πίσω μας, πιστεύουν οι οικονομολόγοι της Allianz.\nΡίχνοντας μία ματιά πίσω\nΠοιες ήταν οι χώρες που αυτό το χρόνο είχαν πρόβλημα; Εκτός των δύο αντιμαχόμενων -των ΗΠΑ και της Κίνας -θύμα παράπλευρης ζημιάς θα μπορούσε να είναι η Γερμανία. Οι Αμερικάνοι αναμένουν κέρδη 20 δισεκατομμυρίων δολαρίων από τις εξαγωγές, κάτω των 154 δισεκατομμυρίων που είχαν το 2019, για τους Κινέζους, οι απώλειες μεταφράζονται σε ζημιές από εξαγωγές 67 δισεκατομμυρίων δολαρίων. Οι Γερμανοί, μάρτυρες της μεγάλης διαμάχης προβλέπεται να έχουν απώλειες 62 δισεκατομμυρίων.\nΟι μεγαλύτεροι χαμένοι του 2019\nΕρευνώντας τους κλάδους, ο μεγαλύτερος χαμένος φαίνεται να ήταν ο κλάδος της τεχνολογίας αυτό το έτος με ζημιές 212 δισεκατομμύρια. Τα μέταλλα και η ενέργεια μπήκαν στην λίστα των τριών μεγάλων θυμάτων με απώλειες 186 δισεκατομμύρια και 183 αντιστοίχως.\nΠαρά την γενικευμένη νευρικότητα, το παγκόσμιο εμπόριο μπορεί να πάρει μπρος το 2020. Τούτο λεχθέντος, η ανάπτυξη στην αργή ζώνη μπορεί να πάρει 1,7%. Ποια θα είναι η έκπληξη; Μία επιφανειακή μίνι συμφωνία μεταξύ των ΗΠΑ και της Κίνας . Μία επιβράδυνση στο εμπόριο υπηρεσιών, ένα έτος γεμάτο με πολιτικές αβεβαιότητες αφήνουν ελάχιστα περιθώρια ανάπτυξης.\nΟι οιωνοί είναι καλύτεροι για την Κίνα και τις ΗΠΑ. Οι Κινέζοι και οι Αμερικάνοι εξαγωγείς αναμένεται να αποκομίσουν κέρδη από το παγκόσμιο εμπόριο 90 και 97 δισεκατομμύρια δολάρια αντιστοίχως, μέσες – άκρες το ήμισυ του 2018, αλλά και να ανακτήσουν μερικές από τις απώλειες από το τρέχον έτος.\nΟι άνεμοι δεν είναι ούριοι για την Γερμανία και την Μεγάλη Βρετανία . Το 2020 θα είναι πιο δύσκολο αν οι ΗΠΑ ανεβάσουν περισσότερο τις ταρίφες στα αυτοκίνητα τους.\nΜεταξύ των κλάδων της οικονομίας, το 2020, ευνοημένοι θα είναι οι κλάδοι της τεχνολογίας και ανάπτυξης λογισμικού, ο αγροδιατροφικός κλάδος, τα χημικά με τα κέρδη από τις εξαγωγές να φτάνουν τα 62 δισεκατομμύρια, 41 και 37 αντίστοιχα. Τα προβλήματα με τα ηλεκτρονικά, τα μέταλλα, και τον εξοπλισμό μηχανημάτων δεν έφτασαν στο τέλος τους.\nΠολυάσχολο το 2020\nΗΠΑ και Κίνα έχουν έλθει σε ανακωχή. Η ανακούφιση για τις αγορές είναι προσωρινή. Επί του παρόντος είναι μία διαμάχη μεταξύ των δύο που θα παραμείνει.\nΟλισθηρό το οδόστρωμα για την Ευρώπη\nΟι ΗΠΑ έχει καθυστερήσει να επιβάλλει δασμούς στις εισαγωγές αυτοκινήτων από την Ευρώπη. Αν συμβεί, αυτό, η Γερμανία και το Ηνωμένο Βασίλειο θα έχουν να αντιμετωπίσουν ακόμα περισσότερες αναταραχές. Αν οι ταρίφες στα εισαγόμενα αυτοκίνητα από την Ευρώπη ξεπεράσουν το 10% ή φτάσουν στο 25% στο χειρότερο σενάριο, από το 3% που βρίσκονται σήμερα, η Ευρωπαϊκή Ενωση θα χάσει περίπου 4 δισεκατομμύρια ευρώ μέχρι 12,5 ετησίως.\nΚαθόλου καλά νέα για τo κλάδο αυτοκινητοβιομηχανίας της Γερμανίας.\nΘα το κάνουν δεν θα το κάνουν. Μόνο ο χρόνος θα το δείξει.\nΠινακογραφήματα, διαγράμματα: Allianz.com\nAllianz Euler Hermes αυτοκινητοβιομηχανία Γερμανία Ελενα Ερμείδου Ενέργεια ΗΠΑ μέταλλα οικονομία παγκόσμιο εμπόριο Τεχνολογία 2019-11-26\nTagged with: Allianz Euler Hermes αυτοκινητοβιομηχανία Γερμανία Ελενα Ερμείδου Ενέργεια ΗΠΑ μέταλλα οικονομία παγκόσμιο εμπόριο Τεχνολογία


Πως έγινε ήρωας ο Ρόι Κάρολ! '); });\nΠως έγινε ήρωας ο Ρόι Κάρολ!\nΓΡΗΓΟΡΗΣ ΜΠΑΤΗΣ 24.02.2012 | 13:49\nΤο Sport24.gr σας παρουσιάζει τις δύο συμπτώσεις και την μοίρα που έκανε τον Ρόι Κάρολ ήρωα του Ολυμπιακού στην πρόκριση κόντρα στην Ρουμπίν Καζάν. Δείτε videos με τις επεμβάσεις του!\nΑπό... τελειωμένος και τερματοφύλακας του ΟΦΗ, ο Ρόι Κάρολ έγινε πρωταγωνιστής στο Europa League με τη φανέλα του Πρωταθλητή Ελλάδας. Κι όλα αυτά μέσα σε λίγους μήνες.\nΠοιος θα τον φανταζόταν όταν το καλοκαίρι η Κρητική ομάδα και ο Νίκος Μαχλάς κατάφεραν να αποσπάσουν την υπογραφή του Βορειοϊρλανδού, ότι στα τέλη Φλεβάρη θα παίζει στο Europa League; Ούτε ο ίδιος πιθανότατα!\nΣτην Ελλάδα άλλωστε ήρθε ως... τελειωμένος και άπαντες μιλούσαν για τα τελευταία ένσημα του Κάρολ πριν την συνταξιοδότηση. Ο ίδιος όμως είχε διαφορετική άποψη και διέψευσε όλους τους κακεντρεχείς, παρουσιάζοντας το αγωνιστικό πρόσωπο που τον έκανε διάσημο στην Πρέμιερ Λιγκ.\nΑπό τα πρώτα παιχνίδια με την ομάδα της Κρήτης, έδειξε τα εξαιρετικά του στοιχεία και οι καλές εμφανίσεις δεν άργησαν να έρθουν. Ο ίδιος δέθηκε με τον σύλλογο και τον κόσμο και... γούσταρε να παίζει γι' αυτό το κοινό, όπως δήλωνε σε κάθε ευκαιρία. Η αγωνιστική αναγέννηση του ήρθε πολύ γρήγορα, το ίδιο και τα σενάρια που ήθελαν τον Ολυμπιακό να ενδιαφέρεται για να τον αποκτήσει. Και κάπου εδώ ξεκινούν και οι συμπτώσεις...\nΗ πρώτη σύμπτωση ακούει στ' όνομα Φράνκο Κοστάνσο. Η πόρτα του Πειραϊκού συλλόγου, πιθανότατα δεν θα άνοιγε ποτέ στον Βορειοϊρλανδό, αν ο Αργεντινός πορτιέρο δεν αποδεικνυόταν από τους χειρότερους και πιο αδιάφορους τερματοφύλακες που πέρασαν ποτέ από το Λιμάνι. Η τύχη λοιπόν έκλεισε για πρώτη φορά το μάτι στον Κάρολ στην εν Ελλάδι καριέρα του και εκείνος με τις εμφανίσεις του της απάντησε καταφατικά.\nΈτσι, το ενδιαφέρον του Ολυμπιακού εξελίχθηκε σε πρόταση και τελικά σε γάμο. Από την δύση της καριέρας του, ο Κάρολ είχε την ευκαιρία να ανατείλει ξανά, με την μπλούζα του Πρωταθλητή Ελλάδας και παρά τις... κακές γλώσσες που έλεγαν πως οι "ερυθρόλευκοι" αποκτούν έναν τελειωμένο πορτιέρο, ο ίδιος έδωσε τα διαπιστευτήριά του από το πρώτο κιόλας δευτερόλεπτο.\nΦτάσαμε και στη δεύτερη σύμπτωση. Πόσο καλό έκανε τελικά στον Ολυμπιακό αυτό το πέναλτι του Μέγιερι στην Ρωσία; Ένα πέναλτι που καρδιοχτύπησε πολλούς, αλλά εξελίχθηκε σε φάση-κλειδί σ' ότι αφορά στην πρόκριση. Ο Κάρολ κράτησε το μηδέν στην εστία πιάνοντας το πέναλτι, έγινε ο μεγάλος ήρωας, ενώ το σκηνικό επαναλήφθηκε μια εβδομάδα αργότερα στον Πειραιά, όπου κατέβασε για δεύτερη φορά τα ρολά και έπαιζε επί 20 λεπτά τραυματίας. Η πρόκριση ήταν προσωπική υπόθεση του 34χρονου, όσο υπερβολικό κι αν διαβάζεται.\nΠολλές φορές μια επιλογή μπορεί να αλλάξει ολόκληρη τη ζωή μας (είτε θετικά, είτε αρνητικά) και ο Ρόι Κάρολ το διαπίστωσε πολύ καλά την φετινή σεζόν. Αν δεν ερχόταν στην Ελλάδα πιθανότατα τα πράγματα να ήταν πολύ διαφορετικά, όμως εκείνος επέλεξε τη χώρα μας και από τότε η τύχη του ανοίγει όλες τις πόρτες διάπλατα. Βοήθησε φυσικά και ο ίδιος με τις ικανότητές τους και τις εμφανίσεις του.\nΗ τύχη άλλωστε όσο σημαντική κι αν είναι, ποτέ δεν φτάνει για να ανεβάσει και να διατηρήσει κάποιον στην κορυφή. Ο Ρόι είναι όμως ένας μαχητής, όπως και οι περισσότεροι συμπατριώτες του, αφού ο λαός τους δεν έχει περάσει και λίγα. Το τραγούδι και η αποθέωση του κόσμου του Ολυμπιακού του έδωσαν δύναμη και το νέο "ερυθρόλευκο" όνειρό του, μόλις ξεκίνησε. Αυτός ο παίκτης θα αγαπηθεί όσο λίγοι στον Πειραιά...\nΕκτός ο Κάρολ για 2-3 εβδομάδες\nΤαξίδι στ' όνειρο, ταξίδι στ' άγνωστο!\nΟ Παντελής Διαμαντόπουλος γράφει για το ευρωπαϊκό ταξίδι του Ολυμπιακού φέτος και την επαγγελματική πρόκριση επί της Ρουμπίν Καζάν. Αφήστε το δικό σας σχόλιο


Ποτέ δεν ξεπεράσαμε την 'σκανδαλιάρα' Sienna Miller\nΠοτέ δεν ξεπεράσαμε την ‘σκανδαλιάρα’ Sienna Miller\nH petite Αγγλίδα, που μας άφησε με το στόμα ανοιχτό στο Layer Cake, είναι πλέον 33 και έτοιμη να μπει στο Hall of Femme μας.\nΈχουν περάσει 11 ολόκληρα χρόνια από τότε που την είδαμε (αυτό το πρόσωπο, αυτά τα μάτια, αυτή η αξεπέραστη κυριλέ αγγλική προφορά) στο πλευρό/ κρεβάτι του μελλοντικού James Bond.\nΑλλά, στην περίπτωσή της, μοιάζει με μια αιωνιότητα. Βλέπεις το κορίτσι μας (κόρη τραπεζίτη και απόφοιτος των καλύτερων ιδιωτικών κολεγίων), που έγινε εξαγώγιμο προϊόν με παραλήπτη το Χόλιγουντ μέσα σε μια μέρα, πέρασε πολλά.\nΚαλά, όπως το γεγονός ότι έγινε ξαφνικά η boho αγαπημένη του χώρου της μόδας, των γυναικείων περιοδικών και των πιο διάσημων φωτογράφων του πλανήτη (μέχρι και πρώτη -topless- μούρη στο ημερολόγιο της Pirrelli βρέθηκε).\nΠολύ καλά, όπως το γεγονός ότι έκλεισε πρωταγωνιστικούς ρόλους σε blockbuster όπως το Alfie, το Casanova και το G.I. Joe (ναι, δεν το λες και καλό- η ίδια όμως, ως κακιά, ήταν μια χαρά) και ταινίες με ουσία, όπως το Factory Girl, το Interview και το The Edge of Love (δες την στο βίντεο στο τρένο και εξήγησε μου πως γίνεται να μην την ερωτευτείς στη στιγμή).\nΑλλά, συνήθως, κακά. Όπως το γεγονός ότι βρέθηκε στα πρωτοσέλιδα όταν ο Jude Law, ως σύντροφος του οποίου έγινε αρχικά γνωστή στην Αγγλία, την απάτησε με μια νταντά, αναγκάζοντάς την να διαλύσει τον αρραβώνα τους.\nΤην ίδια εποχή που εκείνη, που η κολλητή της Keira Knightley έχει περιγράψει ως ‘την πιο πολύχρωμη πεταλούδα σε όποιο δωμάτιο μπαίνει μέσα’ και η κουνιάδα της, Poppy Delevingne, αδελφή της Cara, ως (και για τις δυο) ‘Δυο τρελούτσικα μικρά πλάσματα που φοράνε ότι βρουν μπροστά τους και λένε ότι έχουν στο μυαλό τους’, φέρεται να τον κεράτωνε με τον Daniel Craig (μετά τα έφτιαξε με τον παντρεμένο -και πατέρα τεσσάρων- Balthazar Getty).\nΉ το ότι, επειδή η Sienna, παρότι το παρουσιαστικό της είναι βρετανίδας αριστοκράτισσας, στην πραγματικότητα βρίζει, πίνει και παρτάρει σαν λιμενεργάτης, ήταν πάντοτε αγαπημένος στόχος των paparazzi και των βρετανικών tabloid (στους οποίους ήταν η πρώτη που έκανε μήνυση και κέρδισε).\nΌλα απόρροια, όπως δήλωσε σε πρόσφατη συνέντευξή της στο Esquire στο ότι η ξαφνική φήμη της έπεσε στο κεφάλι πολύ νωρίς. Και την χτύπησε τόσο δυνατά στο πρόσωπο όσο, όταν ήταν πέντε χρονών, το ένα από τα πόνι στη φάρμα που μεγάλωσε (αφήνοντάς της ένα σημάδι στο -κατά τα άλλα αψεγάδιαστο- πρόσωπο).\nΠρος τιμήν της η Sienna είχε την μαγκιά να επιβάλλει στον εαυτό της αποχή από την δουλειά για μια τριετία, την πιο κρίσιμη τριετία για μια γυναίκα στην ηλικία της. Προτιμώντας να βρει ένα καλό σύντροφο (τον 4 χρόνια μικρότερό της ηθοποιό Tom Sturridge) και να κάνει μαζί του ένα παιδί.\nΤο πιο αξιοπερίεργο, στην περίπτωσή της; Το ότι, όταν επέστρεψε, το Χόλιγουντ όχι μόνο την περίμενε με ανοιχτές αγκάλες, αλλά είχε να της προσφέρει ακόμη καλύτερους ρόλους. Πρώτα την βράβευσε (ΟΚ, απλώς υποψήφια για Χρυσή Σφαίρα ήταν) ως μούσα του Hitchcock στο The Girl (ενώ επίσης ήταν καλή ως επίδοξη belly dancer στο Just Like a Woman).\nΚαι μετά την έβαλε να παίξει την Αμερικανίδα σύζυγο τόσο στο Οσκαρικό Foxcatcher όσο και στο Οσκαρικό American Sniper δίπλα στον Bradley Cooper (που την ήθελε ξανά στο πλευρό του -και στην κουζίνα του πρωταγωνιστή του- στο Burnt, το οποίο μόλις κυκλοφόρησε).\nΚαι τα δυο απρόσμενα, για εκείνη πράγματα. Το να παίζει πλέον την σύζυγο, και όχι την femme fatale γκόμενα. Επίσης να παίζει την Αμερικανίδα σύζυγο. Ένα ‘ζώο’ με το οποίο δεν έχει καμία σχέση. Εξού και ο σκηνοθέτης του Foxcatcher, πριν δει την audition tape της, είπε το αυτονόητο. Ότι δηλαδή ‘Δεν βγάζει νόημα. Είναι υπερβολικά όμορφη και υπερβολικά Αγγλίδα’.\nΔεν είναι καθόλου τυχαίο που επιλέξαμε να μιλήσουμε για εκείνη αυτή τη συγκεκριμένη στιγμή. Όχι μόνο γιατί, το 2015, όπου και να κοιτούσαμε πάνω της πέφταμε, αλλά επειδή αυτή τη χρονιά είναι κρυστάλλινα σαφές ότι η παλιά Sienna, η petite sex bomb με το πονηρό χαμόγελο, είναι νεκρή. Και η νέα κα Miller, αυτή με τις Οσκαρικές αξιώσεις, μόλις ξεκινάει την καριέρα της εκ νέου.\nΠαρότι ο ρόλος από το Black Mass κόπηκε τελευταία στιγμή, το 2015 παραμένει η χρονιά της, αφού εντός της την έχουμε δει στο εξαιρετικό Mississippi Grind δίπλα στον Ryan Reynolds και στο Unfinished Business με τον Vince Vaughn, θα την δούμε στο High-Rise με τον Jeremy Irons και έχει ξεκινήσει γυρίσματα για το The Lost City of Z με τους Charlie Hunnam και Robert Pattinson και το πολυαναμενόμενο Live by Night του Ben Affleck.\nΧωρίς αυτό να σημαίνει ότι η ίδια δεν καταλαβαίνει ότι οι μέρες όπου καλούνταν να σηκώσει μια ταινία στους hippie chic ώμους της αποτελούν παρελθόν. Ναι, θα μπορούσε να μετακομίσει στο Los Angeles και να δοκιμάσει την τύχη της εκ νέου. Ναι, θα μπορούσε να δεχθεί να παίξει μεγαλύτερους ρόλους σε χειρότερες ταινίες.\nΓια την ώρα όμως της αρκεί να ζει μια ονειρεμένη ζωή στο Λονδίνο και στην φάρμα της έξω από αυτό, περιμένοντας -κυριολεκτικά και μεταφορικά- την άνοιξη.


Φωτόδεντρο: Κ.Π.Καβάφη - Δαρείος, η ιστορικότητα και η ποιητική ιδέα\nΚ.Π.Καβάφη - Δαρείος, η ιστορικότητα και η ποιητική ιδέα\nΑπό το τεύχος των εκδόσεων (.poema..) εκδόσεις · φιλολογικά, που κυκλοφόρησε πρόσφατα , με αφιέρωμα στον Κ.Π.Καβάφη , σε επιμέλεια Κώστα Βούλγαρη\nΜε ελάχιστες παρεμβάσεις, για να υποστηριχθούν οι διδακτικές αναζητήσεις στο ποίημα του Καβάφη, « Δαρείος» που μελετά η Θεωρητική Κατεύθυνση.\nΟ Καβάφης και η «ποιητική ιδέα»\nΣύμφωνα με τον Στρατή Τσίρκα, ο μηχανισμός της ποιητικής δημιουργίας του Καβάφη ερμηνεύεται με τρία «κλειδιά», με πρώτο το ιστορικό γεγονός («πρόσχημα»), δεύτερο το πραγματικό γεγονός («αφορμή»), δηλαδή το σύγχρονο, και τρίτο το ψυχικό γεγονός. Στο έργο του Ελύτη προτεραιότητα έχει το ψυχικό γεγονός, συνδυασμένο με το πραγματικό. Δεν εμπνέεται με τρόπο διανοητικό από ιστορικά γεγονότα του παρελθόντος. Αφορμάται από τη βιωματική εμπλοκή του στα γεγονότα της εποχής του. Αυτό συμβαίνει κυρίως σε μια κατηγορία έργων του με επίκεντρο το Αξιόν εστί. Στο έργο του «Αυτοπροσωπογραφία σε λόγο προφορικό» βεβαιώνει ότι χωρίς την εμπειρία στο μέτωπο «δεν θα του είχε ανοιχθεί ο δρόμος για το Αξιόν εστί. Πώς όμως καθίσταται ποίηση η «συγκυρία», η «άμεση ιστορία» και ιδίως η παρελθούσα;\nΜια παραδειγματική απάντηση ανάμεσα σε άλλες θα ήταν το ποίημα του Καβάφη «Δαρείος», γραμμένο το 1917 και δημοσιευμένο το 1920, όπου θέτει με έμφαση το πρόβλημα της ποιητικής. Μολονότι το εν λόγω ποίημα βρίθει από ιστορικές πληροφορίες και αναφέρεται σε γεγονότα ιστορικά, το ιστορικό σκηνικό, που τοποθετείται το 74 π.Χ., χρησιμεύει ως «πρόσχημα» για να διατυπώσει την άποψή του ως προς τη διαδικασία της ποιητικής δημιουργίας.\nΚατά τον Ελύτη, ο Έλιοτ και ο Καβάφης «μυθοποιούν» το ιστορικό παρελθόν και εντάσσουν σ’ αυτό σύγχρονές τους «ανάλογες συναισθηματικές καταστάσεις». Ειδικότερα, η μέθοδος του Αλεξανδρινού ποιητή είναι να χρησιμοποιούνται «οι άγνωστες και παραμελημένες πτυχές της ελληνικής ιστορίας», με τους πρωταγωνιστές της να μοιάζουν ένα «είδος ηθοποιών». Δηλαδή μέσα από την «προσωποποίηση εποχών και ανθρώπινων (ιστορικών ή φανταστικών) τύπων» τούς αναθέτει «με τέλεια ηθοποιία» να παίξουν το «ατομικό δράμα» του ποιητή. Ο Νικόλαος Κάλας ήδη από το 1932 στο περιοδικό Κύκλος υπογραμμίζει ότι «σχίζοντας το πέπλο της ιστορίας στο έργο του Καβάφη, έχουμε μια εικόνα της σύγχρονης ζωής».\nΕπανέρχομαι στο ποίημα. Ο κεντρικός ήρωας του ποιήματος, ο ποιητής Φερνάζης, είναι επιφορτισμένος να συγγράψει ένα ποίημα επικό για το πώς ο Δαρείος ο Υστάσπου, με τι αισθήματα, παρέλαβε τη βασιλεία των Περσών. Η εντολή στον ποιητή Φερνάζη δίδεται από τον βασιλέα Μιθριδάτη.\nΚαι ενώ ο ποιητής Φερνάζης «το σπουδαίον μέρος/ του επικού ποιήματος του κάμνει», φθάνει η πληροφορία ότι «άρχισε ο πόλεμος με τους Ρωμαίους». «Ο ποιητής μένει ενεός. Τι συμφορά!». Συμφορά κυρίως γιατί ο Μιθριδάτης δεν θα έχει το χρόνο «με ελληνικά ποιήματα ν’ ασχοληθεί». Όμως ο Φερνάζης «μες σ’ όλη του την ταραχή και το κακό» εμμένει στην «ποιητική ιδέα» που από την αρχή του ποιήματος τον απασχόλησε: «Υπεροψία και μέθην θα είχεν ο Δαρείος». Ο Καβάφης σ’ αυτό το ποίημα ταυτίζεται με τον επικό ποιητή Φερνάζη και προτάσσει την ποιητική ενασχόληση σε σχέση με το τρομερό γεγονός του πολέμου.\nΟ Κάλας, σε άρθρο του στο Βήμα, το 1975, σχολιάζει το ανωτέρω ποίημα του Καβάφη, συσχετίζοντας τον Ελύτη με τον ποιητή Φερνάζη. Ειδικότερα, ο Ελύτης, στο κείμενό του: «Το χρονικό μιας δεκαετίας», αναφερόμενος στη φρίκη του πολέμου που ο ίδιος βίωσε στο μέτωπο, σημειώνει: «Κι αλήθεια είχα γίνει κι εγώ ένας Φερνάζης. Η ποιητική ιδέα πήγαινε κι ερχότανε μέσα σ’ όλη την ταραχή και το κακό». Τη στιγμή εκείνη η σκέψη του Ελύτη στρέφεται στην ποίηση του Κάλβου και στην ποίηση του Καβάφη. Θαύμαζε την ικανότητα που είχε η ποίηση του Καβάφη να «προσαρμόζεται σε όλες τις καταστάσεις». Μπροστά στον μεγαλύτερο κίνδυνο για την ίδια τη ζωή του, η ιδέα της τέχνης και ειδικότερα της ποίησης δημιουργούσε στον Ελύτη το συναίσθημα ότι πρέπει μ’ όλες του τις δυνάμεις να υπερβεί τη φρίκη του πολέμου και να επιδιώξει τη διεκδίκηση της ζωής. «Μέσα στον πόλεμο -φαντάσου- ελληνικά ποιήματα». Ο Κάλας, αν και επισημαίνει τη διαφορετική κατάσταση διακινδύνευσης μεταξύ του Ελύτη και του ποιητή Φερνάζη, εν τούτοις συμφωνεί ότι «τόσο ο Ελύτης όσο και ο Φερνάζης», για να επιζήσουν, «έπρεπε να προσαρμόσουν τη σκέψη τους σε μια κατάσταση όπου η ταραχή κι ο φόβος τούς έκανε ν’ αντιληφθούν ότι γι’ αυτούς η ποίηση είναι αδιάσπαστα συνδεδεμένη με τη ζωή».\nΗ κοινή αντίληψη εν προκειμένω των τριών ποιητών Καβάφη, Ελύτη, Κάλας έγκειται στο γεγονός ότι πιστεύουν στην ταύτιση της ποίησης με τη ζωή και εκλαμβάνουν την ποίηση ως κινητήρια δύναμη για τη διεκδίκηση της ζωής μπροστά στον τρόμο του πολέμου. Η ποίηση ως «σωτηρία από τον τρόμο». Εδώ η καταφυγή στην ποίηση δεν σημαίνει την προστασία του ποιητή στον «ελεφάντινο» ή «γυάλινο πύργο», ούτε την παραδοχή της άποψης η «τέχνη για την τέχνη», αλλά την προστασία του ποιητή στο ποιητικό εργαστήρι, σε στιγμές μάλιστα που ποίηση και ιστορία συναντιόνται με τον πιο επώδυνο τρόπο. Εξάλλου για τον Κάλας αλλά και για τον Ελύτη ίσχυε το ρητό μήνυμα του Ελυάρ, ότι οι ποιητές επιβάλλεται να δείξουν ότι έχουν βυθιστεί μέσα στην «κοινή ζωή» και εκφράζουν έτσι την «καρδιά της ανθρώπινης ολότητας», δηλαδή ν’ αποδείξουν ότι οι «λογής ελεφάντινοι πύργοι» απομένουν ακατοίκητοι και ερειπωμένοι».\nΑλλά και ο αλεξανδρινός ποιητής, αν και μοναχικός στο ποιητικό του εργαστήρι, όπως όλοι οι μεγάλοι ποιητές, αναγνωρίζεται ως οικουμενικός ποιητής, εμβαθύνοντας στην ανθρώπινη περιπέτεια, τόσο ως προς την τραγικότητα της ύπαρξης του ανθρώπου, όσο και ως προς τη συνάφειά του με τους ομοίους του.\nΗ αισθηματοποίηση του ιστορικού ποιήματος -\nΗ ειρωνεία – Η ιστορικότητα\nΤο πλέον δραστικό ποιητικό περιβάλλον είναι για τον ποιητή το ιστορικό περιβάλλον, που όντως το «δημιουργεί» και αυτό «χρόνια και χρόνια», κινούμενος και εμπνεόμενος βασικά από «τον ίδιο χώρο», τα ελληνιστικά κυρίως χρόνια, μπορούμε να πούμε τα εξής: Ο Καβάφης φτιάχνοντας το ιστορικό του ποίημα με όλα τα ιστορικά «περιστατικά» που επέλεγε ως αναγκαίο του υλικό και με όλα τα «πράγματα», δηλαδή τους ποιητικούς του τρόπους, ανακάλυπτε ίσως εκ των υστέρων το «αίσθημα» που παρήγαγε το ποίημά του. Η ολοκλήρωση του ποιήματος γινόταν με την «αισθηματοποίησή» του. Θεωρώ δηλαδή πως το αίσθημα ( συναίσθημα, συγκίνηση) του ιστορικού του ποιήματος ίσως και να αμφέβαλε στην πορεία του και ο ίδιος ο ποιητής , καθόσον εγνώριζε ότι τα μέσα που μετερχόταν ήταν πεζά και αντιποιητικά. Το αίσθημα παραγόταν από το συνολικό ποίημα , όπως ακριβώς συμβαίνει και στον αναγνώστη που θέλγεται βασικά από το σύνολο του ποιήματος και από την ειρωνεία που το συγκολλάει.\nΜα η ειρωνεία του Καβάφη, θα μπορούσε κάποιος να αντιτείνει, δεν είναι ένας από τους ποιητικούς του τρόπους , δεν είναι ένα από τα πράγματα που ο ποιητής βάζει μέσα στο ποίημα; Δεν γνωρίζει εκ των προτέρων ότι η ειρωνεία είναι αυτή που θα συγκολλήσει το κατά κάποιο τρόπο, πολλές φορές, στεγνό αφηγούμενο ιστορικό περιστατικό; Άρα αφού το γνωρίζει αυτός είναι που « αισθηματοποιεί» το ποίημα.(...)\nΕάν η ειρωνεία ήταν σποραδική, εάν δηλαδή την έριχνε ο ποιητής ευκαιριακά μέσα στο ποίημα, θα μπορούσαμε να πούμε ότι όντως ο ποιητής την χρησιμοποιούσε και αυτήν ως μέσο για να βγάλει το ποίημα του αίσθημα. Όταν όμως ο ποιητής εισέρχεται στις ιστορικές του πηγές όντας ειρωνικός , ακολούθως με το αυτό ειρωνικό ένδυμα και βλέμμα εισέρχεται και στο ποίημα. Εμφορούμενος από την ειρωνεία, την ξεχνάει σαν ποιητικό τρόπο, αφού δεν είναι τρόπος αλλά παντεποπτικό βλέμμα. Η ειρωνεία του είναι ένστικτο , ανάσα. Κι όπως ξεχνάει κανείς πως ανασαίνει, αλλά ζει και κινείται, έτσι ξεχνάει και ο ποιητής τη δική του ανάσα, αλλά γράφει.\nΗ ειρωνεία του Καβάφη, απ΄την άλλη μεριά, ανατρέπει κατά κάποιο τρόπο τη σοβαρότητα της ιστορίας, ώστε η δική του ποιητική ιστορία, το δικό του ποίημα να φανεί ακόμα πιο ισχυρό μέσα σε ένα ματαιωμένο γενικότερο πλαίσιο. Γι’ αυτό το λόγο και ταιριάζει καλύτερα η ειρωνεία του Καβάφη στο πλαίσιο της παρακμής και της κρίσης και γι’ αυτό το λόγο αντλεί συνεχώς τα ιστορικά του θέματα από εκεί.\nΤη φιλοσοφική του διάθεση απέναντι στην ιστορία (όχι με την έννοια μιας φιλοσοφικής σκέψης και παραίνεσης) την αποκαλύπτει ο Καβάφης στο ποίημα «Ο Δαρείος», όπου ειρωνεύεται από την αρχή την ιστορικότητα του ποιήματος του και τις ιστορικές λεπτομέρειες μέσω των οποίων καλείται ο ποιητής Φερνάζης (προσωπείο του Καβάφη) να γράψει ένα επικό ποίημα. Γρήγορα λοιπόν και κουρασμένος από τις ιστορικές λεπτομέρειες, ο ποιητής αντιπαραβάλλει σε αυτές τη φιλοσοφία («Αλλ’ εδώ χρειάζεται φιλοσοφία»), η οποία και θα τον απασχολήσει μέχρι το τέλος του ποιήματος:\nΟ ποιητής Φερνάζης το σπουδαίον μέρος του επικού ποιήματος του κάμνει.\nΤο πώς την βασιλεία των Περσών παρέλαβε ο Δαρείος Υστάσπου.\n(Από αυτόν κατάγεται ο ένδοξός μας βασιλεύς,\nΟ Μιθριδάτης, Διόνυσος κ’ Ευπάτωρ).\nΑλλ’ εδώ χρειάζεται φιλοσοφία-\nπρέπει ν’ αναλύσει τα αισθήματα που θα είχεν ο Δαρείος: ίσως υπεροψίαν και μέθην\nΒλέπουμε, λοιπόν, έναν Καβάφη που διακόπτει την ιστορική του αφορμή όχι μόνο για να οδηγήσει το ποίημα προς άλλη κατεύθυνση, αλλά και για να δείξει ότι, παρότι φαίνεται προσκολλημένος στις ιστορικές του πηγές, μπορεί και συμπεριφέρεται απέναντι τους και αρκετά «ανιστόρητα».\nΑναρτήθηκε από Πολίνα Μοίρα στις 11:36 μ.μ.\nΕτικέτες ΚΑΒΑΦΗΣ - Δαρείος - η ιστορικότητα και η ποιητική ιδέα


Sebastian Professional Dark Oil 95ml – Romylos All About Hair\nΠροσθήκη στο καλάθι €24\nΗ επανάσταση στα έλαια μαλλιών, με αποτελεσματική δράση έως 48 ώρες.\nΕνσωματώνει αιθέρια έλαια Σανδαλόξυλου, Κέδρου και Argan.\nΠροσφέρει 2Χ πιο λεία μαλλιά, ενώ θρέφει και αναδομεί την τρίχα από μέσα προς τα έξω.\nΧαρίζει μεταξένια απαλότητα, λείανση και όγκο.\nΗ τεχνολογία DiffusX βοηθάει στην απορρόφηση του ελαίου σε δευτερόλεπτα.\nΠροστατεύει από την υπεριώδη ακτινοβολία UV.\nΧρησιμοποιήστε ελάχιστη ποσότητα σε κάθε εφαρμογή.\nΕφαρμόστε σε νωπά ή στεγνά μαλλιά, από τα μήκη έως τις άκρες.\nΜπορείτε να το χρησιμοποιείτε κατά τη διάρκεια ολόκληρης της ημέρας.\nMoroccanoil Oil Treatment 100ml + 25ML ΔΩΡΟ